Pääkaupunkiseudun rakentamisessa ylikuumenemisen merkkejä - Koneporssi.com\nMyös käynnistettäväksi suunniteltujen rakennushankkeiden määrä pääkaupunkiseudulla on edelleen kasvussa. Lisäksi näkymät vuodelle 2018 ovat nyt positiivisemmat kuin vuoden 2017 lopulla. Osasyynä vuoden 2017 lopun suureen lupamäärään saattaa olla uusien rakentamismääräysten voimaantulo vuoden 2018 alussa. Uusien asuntojen aloitusmäärä on noussut pääkaupunkiseudulla samalle tasolle asukasmäärän vuosikasvun kanssa. Tällä hetkellä asuntojen rakentamisvauhti pääkaupunkiseudulla ylittää sekä kaupunkien omat että valtion ja kuntien tekemän MAL-sopimuksen tavoitteet. Asuntoja valmistuu tämän hetkisen näkymän mukaan markkinoille tänä vuonna noin 35 prosenttia viimevuotista enemmän ja ensi vuonna vielä 20 prosenttia tämänvuotista enemmän. Asuntojen kysyntänäkymät pääkaupunkiseudulla ovat edelleen hyvät ja uusia valmiita myymättömiä asuntoja on vähän.\n”Alhainen korkotaso ja pääomamarkkinoiden ylilikvidi tilanne pitävät kiinteistösijoittajakysynnän edelleen korkealla tasolla. Viime vuonna tämä johti kiinteistökauppojen\nennätyskorkeaan volyymiin ja heijastui alhaisina tuottovaatimuksina. Markkinoiden polarisoituminen jatkuu edelleen, mikä on realisoitunut ennätyskorkeina transaktiohintoina Helsingin toimistomarkkinoilla. Poikkeuksellinen markkinatilanne mahdollistaa salkun aktiivisen muokkaamisen. Olemme tietoisesti pyrkineet hyödyntämään markkinatilannetta alipainottamalla kiinteistösalkkuamme erityisesti toimisto- ja liiketilakohteissa ja ylipainottamalla sitä hotellikohteissa. Lisäksi olemme kehittäneet voimakkaasti olemassa olevia kohteitamme ja lähteneet mukaan aikaisessa vaiheessa oleviin kehityshankkeisiin. Markkinatilanne houkuttelee sijoituskohteiden etsimiseen myös pääkaupunkiseudun ulkopuolisista kasvukeskuksista.”


Kenkätalkoot | Eduskuntatalo\nOta kuva. Ota kantaa. Laadukkaan ja turvallisen varhaiskasvatuksen puolesta.\n4 § Lapsen edun ensisijaisuus\nMedia on viime aikoina uutisoinut laajasti varhaiskasvatukseen liittyneistä laiminlyönneistä ja puutteista. Niistä yksikin on liikaa. Jatkuvan tehostamisen kustannuksella lapset ja henkilökunta voivat päiväkodeissa huonosti! Eduskunta säätää lait, joiden pohjalta yhteiskuntamme on tarkoitus toimia. Vastikään 1.9.2018 astui voimaan uusi varhaiskasvatuslaki, jonka tarkoitus ja tavoitteet ovat hyvät, mutta täydellinen sekään ei vielä ole; lain puitteissa tehdään jatkuvasti ja tarkoituksenmukaisesti kikkailua, mikä vaikuttaa lapsen oikeuksiin kuuluvan varhaiskasvatuksen laatuun.\nYhdessä voimme vaatia muutosta ja todellista panostusta varhaiskasvatuksen laatuun, jotta ryhmäkoot, henkilöstömitoitus ja palkka vastaavat asetettuja laatutavoitteita myös kasvattajien, lasten ja heidän vanhempiensa mielestä!\nLapset eivät osaa vaatia. Se on meidän aikuisten tehtävä!.\nJärjestämme Eduskuntatalolla torstaina 14.3.2019 kantaa ottavan performanssin, jossa asettelemme eduskuntatalon portaat täyteen päiväkoti-ikäisten lasten kenkiä.\nTule sinäkin mukaan vaatimaan muutosta ja osallistu tapahtumaamme\n1. Lahjoittamalla teille jo tarpeettomiksi jääneitä kenkiä\n2. Tulemalla paikan päälle Eduskuntatalolle 14.3.2019 ja osallistumalla klo 14 alkavaan performanssiin, tai voit myös osoittaa tukesi tulemalla paikalle milloin tahansa päivän aikana.\n3. Ota kuva! Jakamalla sosiaalisessa mediassa kuvia lasten kengistä. Kuvat voit ottaa esimerkiksi kunnantalon, päiväkodin, koulun tai oman kotisi portaille asetetuista lasten kengistä #kenkätalkoot2019, #eileikkirahaa ja #varhaiskasvatuskuntoon -tunnisteilla. Lisää tuunnisteen loppuun asuinkaupunkisi (esim. #Tampere). Näin teemme vaatimuksemme näkyväksi myös valtakunnallisella tasolla!\nLAISTA ON POISTETTAVA LASTEN JA HENKILÖSTÖN VÄLISIIN SUHDELUKUIHIN LIITTYVÄ ”TILAPÄISEN YLITYKSEN” TULKINNANVARAISUUS. Lain täytyy täsmentää, mitä tilapäinen ylitys tarkoittaa.\nHENKILÖKUNNAN MITOITUKSILLA KIKKAILU ON LOPETETTAVA VÄLITTÖMÄSTI! Päiväkodin henkilöstön ja lasten välistä suhdelukujen toteutumista on tarkasteltava ryhmäkohtaisesti, ei talokohtaisesti.\nHENKILÖSTÖN JA 3 VUOTTA TÄYTTÄNEIDEN LASTEN VÄLINEN SUHDELUKU MUUTETTAVA TAKAISIN 1:7. Nykyinen suhdeluku 1:8 tekee ryhmäkooista liian suuria. Myös osa-aikaisesti varhaiskasvatukseen osallistuva lapsi on kokonainen ihminen, ei puolikas (0,5). Hänet on laskettava suhdeluvuissa mukaan kokonaisena lapsena (1).\nVALVONTA LAITETTAVA KUNTOON! Valvonta ei voi olla ennalta ilmoitettujen, kerran vuodessa tehtävien “valvontakahvien” varassa. Vaadimme systemaattista valvontaa varhaiskasvatuksen tuottajille.\nEI ENÄÄ LEIKKIRAHAA! Pula pätevistä opettajista on valtava; pääkaupunkiseudulla puuttuu tällä hetkellä useita satoja varhaiskasvatuksen opettajia. Varhaiskasvatuksen ammattilaisten palkka pitää nostaa työn vaativuuden ja määrän tasolle!


Elodie Details - StoreMyStuff | Skidi\nElodie Details StoreMyStuff säilytyskori Gold Shimmer\nElodie Details säilytyskori StoreMyStuff tuo järjestustä ja tyyliä lasten tiloihin. Suunniteltu säilyttämään leikkikalut ja saat ne nopeasti ja helposti esille/säilöön. Leluilla, peitoilla ja pehmokavereilla on oma paikka kotona. Säilytyskorin päällystetty puuvillakangas on erittäin kestävä ja tukeva. Sen kahvat ovat tuplatikatut.\nMitat: halkaisijaltaan 45 cm ja korkeus 35 cm.


Prinssi Louis kastetaan tänään – kummeiksi pääsevät liuta ystäviä ja Catherinen serkku - MTVuutiset.fi\nPrinssi Louis kastetaan tänään – kummeiksi pääsevät liuta ystäviä ja Catherinen serkku\nJulkaistu 09.07.2018 14:19\nPrinssi Williamin ja herttuatar Catherinen kuopus kastetaan tänään maanantaina.\nBritannian prinssi Williamin puoliso, herttuatar Catherine, synnytti perheen kuopuksen 23. huhtikuuta. Pienokainen sai nimekseen Louis Arthur Charles.\nPrinssi Louis on perheen kolmas lapsi. Williamilla ja Catherinella on entuudestaan tässä kuussa viisi vuotta täyttävä George-poika ja 3-vuotias Charlotte-tytär. Prinssi Louis on kruununperimysjärjestyksessä viidentenä isosisarustensa, isänsä ja isoisänsä prinssi Charlesin jälkeen.\nPrinssi Louis ja prinsessa Charlotte huhtikuussa 2018.\nPrinssi Louis kastetaan tänään maanantaina 9. heinäkuuta St. Jamesin palatsin kappelissa Lontoossa. Tilaisuus on intiimi, sillä paikalla on vain lähin perhe sekä kummit puolisoineen. Kuningatar Elisabet II ei osallistu tilaisuuteen.\nLUE MYÖS: Suloinen prinssi Louis! Brittihovi julkaisi ensimmäiset kuvat uudesta tulokkaasta\nPalatsin mukaan tilaisuuteen saapuvat prinssi Charles ja herttuatar Camilla, prinssi Harry ja herttuatar Meghan sekä herttuatar Catherinen vanhemmat, Pippa-sisko puolisoineen ja James-veli.\nPrinssi Louis saa kuusi kummia, jotka ovat Williamin ja Catherinen hyviä ystäviä. Kummeja ovat Nicholas van Cutsem, Guy Pelly, Harry Aubrey-Fletcher, Lady Laura Meade, Hannah Carter ja Lucy Middleton, joka on Catherinen serkku.


Lähde vaikuttamaan ja ehdolle KD:n riveissä! - KD-osastot\nLähde vaikuttamaan ja ehdolle KD:n riveissä!\n6.10.2020 klo 16:24 Uutiset\nKuntavaalit käydään ensi vuoden huhtikuussa. Ehdokasrekrytointi on kuumimmillaan. Korona-aika on vain vienyt monet tilaisuudet nettiin, ja ihmisiä kohdataan enemmän verkossa kuin kasvokkain.


Oikeistolaiset juustopäät – balthusknot\nIdeoita reformisteille: Lakkauttakaa valtionvarainministeriö\nMarch 1, 2018 kemper2011Martti Hetemäen näköispatsas, Oikeistolaiset juustopäät, ValtionvarainministeriöLeave a comment\nN.B: Tämän kirjoituksen tavoitteet eivät ole omiani.\nMuistutus: käytännössä maan taloutta pyörittää tyyppi, joka pääsi asemaansa siksi että faijansa oli tämä kaveri.\nKeskusteluissa vallankäytöstä, valtion talouspolitiikasta ja sen sellaisesta monesti tulee esiin se näkökulma, että monet puoluevasemmistossa kokevat valtionvarainministeriön suureksi ongelmaksi, koska ministeriön virkamiehistö on myös omalla tavallaan merkittävä poliittinen vallankäyttäjä. Budjettivalmistelijana ja talouspolitiikan pohjien luomisella VVM on monesti se taho, joka luo kehykset keskustelulle. Valtionvarainministeriön asiantuntijat ja virkamiehet ovat myös ne, jotka pääsevät aina jatkuvasti ääneen mediassa, ja miltei poikkeuksetta nämä virkamiehet ajavat hyvin oikeistolaista agendaa. Kun esim. aktiivimallille ei löytynyt politiikan piiristä muita puolustajia kuin seteliselkärankaisten kuningas Vartiainen, VVM:n mennikäisruhtinas Hetemäki pistettiin asialle.\nMiksi valtionvarainministeriöstä on sitten tullut niin ylivertaisen vaikutusvaltainen? Ehkäpä siksi, että Suomessa on hyvin pitkään ollut vallassa poliittinen paradigma, joka on kannattanut kaikkea keskittämistyötä ideologisista syistä, riippumatta siitä onko keskittäminen varsinaisesti hyödyttänyt missään mielessä.\nValtionvarainministeriön vastuualueet ovat myös poikkeuksellisen laajat, mikä antaa valtionvarainministeriölle muita ministeriöitä laajemmat mahdollisuudet vaikuttaa politiikkaan monilla alueilla. Luonnollisesti oikeistossa tämä on huomattu, miksi ministeriötä on miehitetty Hetemäen kaltaisilla hyvillä veljillä. Tämä on mahdollistanut sen, että virkamiehistön asiantuntijuusasemalla on pystytty perustelemaan oikeistolainen politiikka pragmaattisena ja ainoana rationaalisena vaihtoehtona.\nMiten tästä pitäisi sitten päästä eroon? Ongelmana on virkamiehistö ja valtionvarainministeriön suhteettoman suuri rooli, joten järkevin ratkaisu olisi pilkkoa valtionvarainministeriö useampaan pienempään osaan. Jätän mielelläni tarkemmat näkemykset muiden pohdittavaksi, mutta nähdäkseni olisi tarkoituksenmukaista jättää ministeriön tehtäväksi verotusasiat sekä rahoitusmarkkinat, jotka nytkin ovat valtionvarainministeriön tehtäviä. Valtionhallinnon kehittäminen, budjettiosaston valmistelutehtävät sekä kunta- ja aluehallinto-osasto pitäisi joko siirtää muille ministeriöille tai uusille valtiollisille elimille.\nTällä tavalla saataisiin vähennettyä yksittäisen ministeriön epädemokraattista valtaa ja hajautettua sitä.\nLaki on vaikea asia\nNovember 9, 2017 kemper2011Erikeeper Nation, Jani Mäkelä, Laki ja oikeus, Oikeistolaiset juustopäät, PoliisiLeave a comment\nN.B. Allekirjoittanut on opiskellut tasan yhden kurssin sisällön verran rikos- ja prosessioikeutta eikä sitäkään yliopistossa. Joten saatan tehdä virheitä ja niistä voi huomauttaa. Lisäksi allekirjoittanut on anarkisti, joka ei usko siihen että laki on mikään absoluuttinen hyvä tai edes että sitä tarvitsisi noudattaa, mutta toisaalta, minä en osaa munia mutta osaan silti kokata paremman munakkaan kuin yksikään kana. On minun lakiosaamiseni sentään paremmalla tasolla kuin ääri- ja laitaoikeiston hönöillä.\nLiikun tosiaan nyt vahvasti oman mukavuusalueeni ulkopuolella, koska lakijutut on vaikeita ja siksi juristit on keksitty, jotta ihmisten ei tarvitse lakia osata. Yhden asian kuitenkin handlaan, ja se on lain politisointi omiin tarkoituksiin. Jos se jälkipolvia kiinnostaa, niin esimerkit tässä pohjaa tähän keissiin joka tulee unohtumaan noin viikossa.\nOlen aiemminkin kirjoittanut tästä vihapuhe-termin käytöstä äärioikeistolaisessa ja laitaoikeistolaisessa retoriikassa. Huumorisarjan kansanedustaja syytti Fatim Diarraa vihapuheesta maalaisia kohtaan niinkuin on odotettavissa, poliisilta tuli vastaus: kyseessä ei ole vihapuhe.\nPulttibois-kansanedustaja (jonka nimeä en tosiaan aio mainita) noudatti tässä mm. Hommaforumilta tuttua metodia tehdä politiikkaa: tehdään ilmoituksia ja ilmiantoja poliittisista vastustajista. Joku muu on ehkä jaksanut käydä ihan poliisiasemallakin tekemässä ilmoituksen Fatim Diarrasta, mutta siitä minä en tietäisi.\nLaki politiikan jatkeena siis. Miten vähän se muuten yllättää että siitä metodista pitävät eivät muuten ymmärrä laista juurikaan mitään? Alla vastaus Hokkasen twiittiin jossa oli hallituksen esitykseen linkki.\nJollei Mika Niikkoa olisi keksitty, tässä olisi eduskunnan tyhmin ihminen.\nVastaus: se on täsmälleen näin. Kansanedustaja ei tiedä, että lain tulkinnassa ohjeena monesti juurikin käytetään sitä hallituksen esitystä, koska se sisältää yleisesti tyhjentävämmän kuvauksen mm. lain soveltamisalasta kuin laki itse. Pitäisiköhän minun ryhtyä kansanedustajaksi?\nEhkäpä Mäkelää ei kannata kuitenkaan huomioida tätä enempää, koska kyseessä on kuitenkin fiktiivinen henkilö. Katsotaan jotain muuta tässä vaihtelun vuoksi.\nHelsingin poliisi lupasi poliisiblogiin tietoa viharikoksista ja miten ne toimivat.\nReaktion voikin arvata.\nOlemme pikkuhiljaa pääsemässä jonkin pointin äärelle. Nimittäin tuossa jo aiemmin, kun samainen ylikonstaapeli Hokkanen huomautti, että vaikka rikoslaissa syrjintää koskevissa asioissa ei tehdä eroa valtaväestön ja vähemmistöjen välillä, oikeuskäytännössä kyllä tehdään, vähemmän yllättäen sama valitus alkoi.\nSehän on toki ilmeistä miksi syrjintää koskeva lainsäädäntö on kirjoitettu niinkuin se on. Valtaväestö ei tarvitse suojaa syrjinnältä, koska syrjinnän keskeisimmät muodot ovat rakenteellisia. Suomessa ei ole tilannetta, missä valtaväestön edustajalta jää etnisen taustan takia työpaikka saamatta tai baari-ilta väliin koska portsari ei päästänyt sisään. Tämä on se miten laki aivan yksiselitteisesti toimii eikä se ole mielipidekysymys. Mutta no mites käy?\nÄärioikeistolaiset hönöt puhuukin nykyään PolPosta eli poliittisesta poliisista joka vainoaa heitä ja rikkoo lakia koska rakastavat turvapaikanhakijoita ja islamia tai jotain. Tietty tällä ei ole mitään tekemistä sen kanssa että miten poliisi todellisuudessa toimii, mutta maailma on erilainen liimanjuojan silmin.\nToistetaan nyt huvikseen. Laintulkinta ihan yksiselitteisesti näissä tapauksissa toimii tietyllä tavoin. Valtaväestöllä ei ole suojaa syrjinnältä, koska valtaväestö ei sitä tarvitse. Kyllä jämpti on näin. Hokkanen on täysin oikeassa siinä mitä sanoo, ja keskustelun pitäisi oikeastaan loppua siihen. Mutta maailma on ruma ja typerä paikka ja eihän se lopu.\nPulttibois-kansanedustajalle, Jani Mäkelälle ja näille oikeistohönöille lailla on oikeasti vain yksi arvo: se että se on heidän kanssaan poliittisesti samaa mieltä. Se näkyy myös siinä miten heikkoa argumentaatio on: uskooko joku oikeasti sitä että joku Janne Lehtinen on ihan oikeasti huolissaan siitä että syrjivätkö viranomaiset ihmisiä? Ei tietenkään ole. Niin kauan kuin poliisi esim. harrastaa etnistä profilointia lainvastaisesti, se on lehtisille ja sen sellaisille ihan fine. Pulttibois-kansanedustaja taas itkee poliisille ja samaan aikaan kannustaa salametsästykseen koska suurpedot pelottaa. Laki lakkaa olemasta tärkeä sillä sekunnilla kun laki on heidän mielestään väärässä.\nEikä ainoastaan väärässä: nämä jatkaa loputtomiin vänkäämistä siitä miten lain pitäisi heidän mielestään toimia tietyllä tavalla, vaikkei se todellisuudessa niin toimi. Aikuiset ihmiset huutavat etteivät usko asioiden todelliseen tilaan, se on aika jännä ilmiö.\nSäännöt on sinulle, ei meille\nJuly 9, 2017 July 9, 2017 kemper2011G20, Hampuri, Oikeistolaiset juustopäät, Palavat autotLeave a comment\nPalaan tähän teemaan koska miksipä ei, pyhäpäivä ja kaikkea eikä tässä nyt parempaakaan tekemistä juuri ole.\nVilkaistaan taas noita kommentteja mitä sain vastaukseksi siihen kun totesin että eipä juuri autojen polttamisen kiinnosta, kun ei minulla ole varaa autoon.\nTässä tuntuisiva olevan jonkinlainen tekopyhä epätasapaino. Nämä vertauksen turvapaikkaan ja sosiaaliturvaan on äärimmäisen teennäisiä sinänsä mutta ne paljastaa jotain.\nIhmiset jotka eniten menee tilttiin kun mielenosoituksessa menee ikkuna rikki tai se Peugeot palaa kadulla, ne ei ole varsinaisesti ne ihmiset jotka on ensimmäisiä puolustamassa tasa-arvoa, jos puhutaan vaikka meikäläisen kaltaisen köyhän oikeuksista, tai turvapaikanhakijan oikeudesta turvapaikkaan. Enemmän nämä tyypit aina asemoivat itsensä omistavan luokan taakse jatkuvasti, niinkuin luulisivat kuuluvansa siihen.\nKun poliitikot laukoo sellaista kuin että “emme voi olla koko maailman sosiaalitoimisto” syynä evätä sotaa pakenevilta turvapaikka, niin siinä lienee huomattavasti suurempi väliinpitämättämyyden aste kuin siinä että minä en välitä jonkun satunnaisen hampurilaisen autosta. Enkä minä edes osaa laskea että montako kertaa toimeentulon ongelmiin on kuullut tuonkaltaisilta oikeistolaisilta “mee töihin” vaikka lähestulkoon mistään muusta en olekaan kausittain puhunut kuin siitä että haen töitä mutta niitä vaan ei ole.\nHöh, en mä välittäisi koska mä olisin kuollut? Millainen kysymys tuo nyt on?\nJa niin edelleen ja niin edelleen. Saatan olla hieman väliinpitämätön mutta ainakin argumenttini on paremmat kuin nämä.\nEi tästä kommentistani valittavilla varsinaisesti tunnu mitään suurta solidaarisuutta kanssaihmiselle löytyvän, mutta sehän olikin arvattavissa. Siksi minulla ei ole mitään erityisen suurta kiinnostusta tuomita autojen polttamista koska ei nämä tyypit tule koskaan minun oikeuksiani puolustamaan.\nSäännöt sen suhteen mitä saa sanoa koskee heidän mielestään lähinnä muita, ei heitä itseään.\nPoltetut autot, Jeesus Kristus Kuinka Hirveää\nJuly 9, 2017 kemper2011G20, Hanna-Marilla Zidan, Oikeistolaiset juustopäät, Palavat autot1 Comment\nJos kiinnostaa oikeasti hyvä teksti mielenosoituksista ja mellakoista lukekaa Ahposta.\nVälillä aina ihmetyttää se miten jostain syystä tämä mellakoissa monesti tapahtuva autojen polttaminen menee jollain oikeistolaisilla todella diipillä tavalla tunteisiin. En nyt ole sitä mieltä että autojen polttaminen on hyvä asia mutta en ole myöskään sitä mieltä että se olisi mitenkään ehdottomasti huono asia. Se on vähän niinkuin luonnonvoima, kun mielenosoitukset lähtee käsistä syystä tai toisesta niin kyllähän sitä paikat menee rikki, halutaan sitä tai ei.\nHyvä strategia se toki ei ole koska aika vähän sillä saadaan konkreettisesti aikaan, mutta pääasiassa olen sitä mieltä että se ei erityisemmin kiinnosta minua koska se on pääasiassa merkityksetöntä. Sen lisäksi tuntuu jokseenkin kohtuuttomalta pyytää minua kiinnostumaan asioista jotka ovat oman kokemussfäärini ulkopuolella. Olen joskus ollut sen verran rahoissani että pystyin omistamaan auton, mutten enää ole, joten en kiinnostu siitä että poltetaanko joltakulta muulta auto, erityisesti jos tämä tapahtuu jossain Hampurissa kesken G20-kokouksen.\nTämä on kuitenkin ilmeisesti jonkinlainen kuolemansynti. Katsokaapas näitä kommentteja mitä sain.\nOon irl se tyyppi joka suuttuu twiitistä niin paljon että tekee uuden tilin vastatakseen siihen\nEi noita niinkuin virheitä noissa tarvitse sitä enempää perata, mutta tässä näkyy hyvin se lähestulkoon adornolainen paradoksi kun menee oikeistolaista valtavirtaa vastaan.\nPeriaatteessa varmasti kaikki nämä kommentoijat allekirjoittavat liberaalit periaatteet sananvapaudesta, ilmaisunvapaudesta ja poliittisesta vapaudesta, mutta jos menee sen heidän oman kontekstinsa ulkopuolelle, on tehnyt jonkinlaisen poliittisen rikoksen joka on täysin sanoinkuvaamaton.\nUusliberaalissa oikeistolaisessa yhteiskunnassammehan pitää pelata sellaista peliä, että pitää voimakkaasti irtisanoutua kaikesta radikaalista tai militantista toiminnasta. Ja kaikki mahdollinen pitää tuomita. Kuten sanottua niin minä en tuomitse mutten myöskään kannata, mutta jo se ettei tuomitse on hirveää oikeistolaisten mielestä. Jos minun pitäisi tuomita asioita en minä koskaan ehtisi mitään muuta tekemäänkään.\nSiksipä: full support Hanna-Marilla Zidanelle joka totesi ettei Vasemmistonuoret ole vastuussa G20-mellakoista, koska Vasemmistonuoret eivät ole siellä mellakoineet. Ennen kaikkea, mihin ihmeeseen se vaikuttaisi että tuomitsisivat? Oikeistolaiset syyttäisivät silti Vasemmistonuoria mellakoinnista koska tekevät niin joka kerta ja satunnaiset saksalaiset jatkaisivat autojen polttamista joka tapauksessa.


Metso ja Rotator edustajasopimukseen pienten Lokotrack-murskaus- ja seulontalaitosten myynnistä Suomessa - Metso\nSuomen kotisivut Lue uusimmat uutiset 2018 Metso ja Rotator edustajasopimukseen pienten Lokotrack-murskaus- ja seulontalaitosten myynnistä Suomessa\nLehdistötiedote syyskuuta 24, 2018 10.00.53 ap. CET\nMetso Oyj:n lehdistötiedote 24.9. 2018 klo 10:00\n"Nyt tehty edustajasopimus avaa tunnetun, kotimaisen Lokotrack-malliston myyntikanavaksi myös erityisesti kaivinkoneita käyttävien asiakkaiden segmentin, jossa Rotator on tunnetusti vahva toimija ympäri Suomea," arvioi sopimusta Metson jälleenmyynnistä Pohjoismaissa vastaava johtaja Antti Paavilainen.\n"Rotator valikoitui kumppaniksemme yhtiön pitkien perinteiden, hyvän ammattiosaamisensa sekä varsin kattavan myynti- ja huoltoverkostonsa ansiosta. Olemme tehneet yhteistyötä jo aiemmin esimerkiksi messutapahtumissa."\n"Sopimus kattaa Metson osalta pienimmät, alle 30 tonnia painavat mallit. Tyypillisiä työkohteita näille laitteille ovat lyhytkestoiset, laitevuokraukseen perustuvat maanrakennusurakat, joissa tarvitaan myös murskausta ja seulontaa. Ensimmäiset Lokotrack-seulat on jo tilattu Rotatorin tarjontaan," Antti Paavilainen jatkaa.\n"Otamme innostuneena vastaan uuden haasteen Metson murskauslaitteiden edustajana Suomessa. Käytännössä asiakas saa jatkossa halutessaan kauttamme samalta toimittajalta koko tarvitsemansa koneketjun: kaivinkoneen, murskaus- ja seulontalaitteet, pyöräkuormaajan ja vaikka iskuvasaran," selventää Rotator Oy:n myyntijohtaja Sami Laitila.\n"Konetoimituksiin on saatavilla Rotatorin ja Metson monipuoliset vuokraus- ja laiterahoitusmahdollisuudet. Myös yhteensä yli 20 omaa ja sopimushuoltopistettä takaavat, että huoltomme on lähellä missä tahansa Suomessa," Sami Laitila lisää.\nKuvatekstit (klikkaa linkkejä tekstin alla lataaksesi originaalikuvat):\nRotator-1: Rotator Oy:n myyntijohtaja Sami Laitila (vas.) ja Metson Pohjoismaiden jälleenmyynnistä vastaava johtaja Antti Paavilainen tutustumassa Tampereen tehtaalla Rotator Oy:n myyntiin tuleviin Lokotrack-malleihin.\nRotator-2: Ketterästi siirrettävien, alle 30 tonnia painavien Lokotrack-murskaus- ja seulontalaitosten myyjänä ja huoltajana Suomessa toimii Metson rinnalla myös Rotator Oy.


Tämän pakersi Rillirousku klo 12.06\naika jännä, mulla taitaa olla ihan samanlainen emaliastia. sain sen mummilta perintönä :)\nOmistaa nyt navetta!\nMinä olen keräillyt kirpputoreilta noita Finelin emalikulhoja. Löytyy monessa värissä ja koossa. Koira syö ja juo niistä :)\nIhana ikkunalauta! Napit ovat kohillaan!\nIhanat kuvat, hyvä tunnelma. Täälläkin tykätään nappuloista isosti. Ne toimii hyvin yksinään tai ryhmässä. Heitin sulle haasteen blogissani, käyppä kurkkaamassa.\nminttu: Ajattomia on, ja nättejä. :)\nIlona: Emaliastioista on kyllä moneksi, ei tarvi pelätä hajoamista. :) Omistaa navetta - niinpä, tuntuu hienolta! :)\nKamicha: Siihen ne on ku tehty, hämähäkinseittien keskelle. :D\nJoanna: Kiitos haasteesta! :)


Ohjelmisto, taikuriesitys, Jori Kopponen | Taikuri Jori A. Kopponen\nTaikurishow täynnä räjähtävää taikuutta ja ainutlaatuisia elämyksiä\nTarvitsetko juhliisi tunnelman keventäjää?\nHaluatko, että vieraillesi jää kuva tyylikkäästä, mutta rennosta tilaisuudesta? Etsitkö huipennusta tapahtumasi päätteeksi? Jori tarjoaa sinulle kolme erilaista kokonaisuutta.\nVauhdikas ja interaktiivinen sooloesitys\nJori ottaa tilanteen haltuun, ja yleisö pääsee avustamaan hauskoihin ja jännittäviin tilanteisiin.\nPACKS MEDIUM PLAYS BIG\nJori yhdistää voimansa tanssivien kaunottarien kanssa\nEsityksessä yhdistyvät huikeat temput, musiikki ja taidokas tanssiesitys.\nPACKS BIG PLAYS BIG / TANSSIA JA TAIKAA\nHaluavatko vieraasi tanssia live-musiikin tahdissa?\nTämä paketti tarjoaa koko illan viihteen. Taikaesityksen lisäksi soivat ikivihreät hitit Kaisa-Mari Ruokolaisen ja Foxpopin tahdissa.\nValitse sinulle sopivin paketti ja ota yhteyttä »


arviointi – Suomi-koulussa\nTutustuminen, kirjoittamisen arviointi, tunneluokkakuva ja sarjakuvaläksy\nKirjoitettu 8.10.2016 15.10.2016 julkaissut Aino S.\nSyksyn toisella tunnilla jatkoimme tutustumista ryhmäläisten kesken.\nEnsimmäisellä kerralla hitiksi noussutta Vaihda puolta jos -leikkiä halusivat kaikki leikkiä uudestaan. Jokainen sai kysyä toisilta kolme kysymystä, ja myönteinen vastaus ilmaistiin vaihtamalla maton toisesta päästä toiseen. Leikin mukana itsekin.\nSelvisi, että kaikki pidämme kirjoista ja valaista. Vihreä väri sekä jalkapallo sen sijaan jakoivat mielipiteitä paljon enemmän!\nLeikittyämme jatkoin lasten lähtötason arviointia teettämällä heillä Opetushallituksen Kielipuntari-materiaalin ikä- ja taitotasoiset kirjoitustehtävät. Koska ryhmässä on eri-ikäisiä ja suomen kielen taidoiltaan erilaisia lapsia, oli eri tehtävien samanaikainen ohjeistaminen pieni haaste. Tehtävät saatiin kuitenkin tehtyä, ja mahtavia eläintarinoita sainkin kotiin luettavaksi!\nArtikkelin kuvat Pixabay.com ja Papunet.net\nNäillä näkymin pääsemme tilaamaan toisen, kolmannen sekä viidennen luokan Kielikarhu-kirjat jo aivan pian!\nLäksyksi annoin tänään tyhjän sarjakuvasivun. Ohjeena oli tehdä sarjakuva omasta kesästä. Malliksi ja inspiraatioksi olin itse piirtämänyt yksinkertaisen kesäsarjiksen.\nSarjakuvasivujen vastaanotto oli hieman ristiriitaista. Jotkut innostuivat tehtävästä kovasti, joku kyseli onko pakko.\nVapaasti tulostettavia sarjakuvapohjia löytyy netistä mielin määrin hakusanoilla ’comic template’. Niitä on myös helppo tehdä Wordin tai PowerPointin Lisää kuvio -valikon avulla. Tässäpä itse tekemäni vapaasti tulostettava pohja, olkaapa hyvät!\nOdotan mielenkiinnolla minkälaisia sarjiksia lapset saavat ensi viikoksi aikaan!


Muista aurinkosuoja myös Suomessa! | Kauneus | Iltalehti.fi\nTiistai 7.6.2011 klo 11.06\nAurinko tuntuu pitkän ja pimeän talven jälkeen ihanalta iholla. Muista kuitenkin suojata itsesi hyvin myös Suomessa.\nAurinkosuojaa kannattaa lisätä parin tunnin välein. (COLOURBOX/MVPHOTOS)\nNäin vältät helteen terveysriskit\nJopa 94 prosenttia suomalaisista käyttää aurinkosuojatuotteita matkustaessaan aurinkolomalle. He pitävät ihon palamista hyvin vaarallisena ihosyöpäriskistä johtuen. Silti vain 64 prosenttia suojaa ihonsa kotimaassa. Luku tuntuu uskomattoman alhaiselta, kun muistetaan viime kesän superhelteet.\nMiksi suomalaiset eivät sitten käytä suoja-aineita kotimaassa? Tärkeimmäksi syyksi ilmenee väite "en pala mielestäni koskaan".\nSuomalaiset toivovat aurinkosuoja-aineilta hyvää suojakerrointa, vedenkestävyyttä ja suojaa palamiselta. Lasten suoja-aineiden toivottiin sopivan herkkäihoisille.\nSuurin osa suomalaisista ostaa yhden aurinkosuojatuotteen vuodessa. Se on aivan liian vähän, jos tulosta verrataan käyttösuosituksiin.\nSisäisesti nautittavat niin sanotut aurinkokapselit aktivoivat pigmentin muodostusta ja nopeuttavat ruskettumista. Ne myös suojaavat ihoa ja ehkäisevät auringon ihoa vanhentavaa vaikutusta.\nAurinkokapselit sisältävät muun muassa E-vitamiinia, karotenoideja ja rasvahappoja. Niiden nauttiminen on hyvä aloittaa pari viikkoa ennen auringolle altistumista. Jos kapseleiden nauttimista jatketaan koko aurinkokauden ajan ja kuukausi sen jälkeenkin, rusketuksen kesto pitenee.\nAurinkosuojatuotteissa käytetään sekä mekaanista että kemiallista suojaa tai vain toista. Mekaaniseksi suojaksi kutsutaan auringonsäteilyä takaisin heijastavia aineita muun muassa titaniumdioksidia. Kemiallisen suojan aikaansaamiseksi käytetään säteilyä imeviä kemiallisia aineita ja erilaisia filttereitä.\nTarkista, että aurinkosuojatuotteesi suojaa auringon UVA- ja UVB-säteiltä.\nLevitä aurinkosuoja-ainetta ihollesi noin puoli tuntia ennen kuin menet ulos. Suositusten mukaan ainetta tulisi levittää vartalolle parin ruokalusikallisen verran. Jos oleskelet auringossa pitkään, lisää aurinkosuoja-ainetta aina uinnin jälkeen ja muutenkin parin tunnin välein.\nNykyiset suoja-aineet tuntuvat entistä keveämmiltä ja imeytyvät hetkessä, joten enää ei käyttämättömyyden syynä voi olla tuotteiden liian jämäkkä koostumus. Valitse lapsia suojatessa helppokäyttöinen suihke, jota voit suihkutella vaikka pullo nurinpäin.\nSuojaa myös hiuksesi, jotta hiusväri ei kulahtaisi turhan nopeasti. Erikoishoitoainesuihkeet ja päähine hoitavat homman.\nMuista pestä ihosi auringonoton jälkeen, etteivät aurinkorasvajäämät siirry ihostasi alus- tai uima-asuihin. Niiden arat kuidut voivat vaurioitua, jolloin vaatteen elastisuus kärsii.\nVaikka olisit suojannut ihosi, sitä voi kuumottaa illalla. After sun -voide auttaa vaivaan.\nJos olet uinut uima-altaassa tai merivedessä, pese hiuksistasi kloorin ja merisuolan jämät. Jotkut aurinkosampoot sopivat myös vartalon puhdistukseen.\nTilastotiedot L'Orèalin teettämästä aurinkotuotteiden käyttö- ja asennetutkimuksesta syyskuulta 2010.\nTäsmätuotteet aurinkoon ja auringon jälkeen:\n1. Miellyttävän kevyt Decléor Aroma Sun Expert -sarjan Soothing After-sun Milk -vartalovoide (39 €/150 ml) rauhoittaa ihoa aurinkopäivän jälkeen.\n2. Viilentävällä ja rauhoittavalla Lumenen Sun & Care -sarjan kosteusvoiteella (9,90 €/150 ml) hellit kroppaasi auringon jälkeen.\n3. Goldwell Dualsenses Sun Reflects Leave-in Protect Shimmer-Gel (17,60 €/150 ml) suojaa hiuksia auringon sekä meri- ja klooriveden aiheuttamalta rasitukselta.\n4. Huulten suojaamiseen näppärä La Roche-Posay Anthelios XL SPF50 -puikko (9 €).\n5. Aurinkoallergikoille Eucerin Sun Sensitivity Creme-Gel -voide (23,40 €/150 ml).\n6. Vichy Capital Soleil SPF30 -suihke (21,30 €/200 ml) on suunniteltu ennen kaikkea lasten ihon suojaamiseen.\n7. System Professional After Sun -sampoolla (21,80 €/250 ml) peset hiuksistasi kemikaalijäämät, mutta se sopii myös vartalon pesuun.\n8. Lierac Creme Anti-Rides Anti-Taches SPF15 -voide (32,60 €/50 ml) on tarkoitettu kasvoille, kaulalle ja dekolteelle ehkäisemään pigmenttiläiskien syntymistä.\n9. Aurinkoherkille alueille ACO Cliniderm Target Protection Sun Spot Cream SPF50 (15 €/20 ml).\n10. Urheiletko ulkona? Sinulle sopii Ultrasun Clear Spray Formula 30 SPF (22,50 €/125 ml), koska se kestää hyvin vettä, hikeä ja hankausta.\n6. Kaupallinen yhteistyö: Kesän tärkein asuste - 6 aurinkolasit, jotka nyt on saatava


Lahjakortti verkkokauppaan, arvo 50 Euroa - Confetti Oy\nTuoteryhmät LAHJAIDEAT Leivontaa rakastavalle Lahjakortti verkkokauppaan, arvo 50 Euroa\nLahjakortti verkkokauppaan, arvo 50 Euroa\nHERKULLISIN LAHJA – LAHJAKORTTI CONFETTIIN!\nAnna lahjaksi Confetin verkkokaupan haluttu lahjakortti:\nTämä lahjakortti on voimassa ainoastaan verkkokaupassa!\nLahjakortin käyttäjän tulee laittaa lahjakortista koodi ostoskorissa olevaan koodi-kohtaan.\nLahjakortti on voimassa yhden (12kk) vuoden ostopäivästä eteenpäin.\nLahjakortteja ei voi yhdistää\ntulosta lahjakortti itse alta Lataa-kohdasta\nKun tilauksesi on käsitelty, saat sähköpostiviestillä lahjakorttikoodin, summan sekä viimeisen voimassaolopäivän. Voit itse tulostaa lahjakortin alla olevasta Lataa-kohdasta, kirjoittaa siihen tiedot (summa, koodi ja viimeinen voimassaolopäivä).\nJos haluat, että me lähetämme tulostetun lahjakortin laita siitä viesti lisätietokohtaan tilausta tehdessäsi.\nAsiakasarviot: Lahjakortti verkkokauppaan, arvo 50 Euroa\nPuuttuu vaihtoehto että lahjakortin summan voisi päättää itse\nkäyttäjältä Lahjakortin ostaja päiväys: 14.6.2019\nkäyttäjältä Tiina päiväys: 30.6.2018\nTilasin lahjakortin liian myöhään, luulin saavani sen itse tulostettavana mutta tilasinkin sitten postilla. Laitoin toimitusosoitteeksi äitini osoitteen, jotta hän voi viedä sen ajoissa perille. Laitoin lisätietoihin, että olisi kiire. Sain samana iltana toimitusvahvistuksen ja seuraavana päivänä lahjakortti oli äidilläni ja ehti lahjan saajallekin ajoissa. :) kiitos!\nIdea on tosi hyvä\nEn ole saanut laskua enkä lahjakorttia, ja juhlat mihin lahjakortti oli tarkoiitettu ovat jo menneet.\nLahjakortti verkkokauppaan, arvo 20 Euroa\nLahjakortti verkkokauppaan, arvo 30 Euroa\nTähtisädetikku, nro 9 hopea\nPuinen kuviokaulin, Reindeer\nWiltonin keksileimasin, 3kpl\nSelaa myös nämä tuoteryhmät: Leivontaa rakastavalle, Lahjaideat, Lahjakortti, LAHJAKORTIT, Äitienpäivä


Maakunnallinen Yrittäjäpalkinto 24 Pesula Oy:lle ja yksinyrittäjäpalkinto Valter Forsénille - Yrittajat.fi\nKeski-Pohjanmaan Yrittäjien maakunnalliseksi vuoden yrittäjäksi 2020 on valittu 24 Pesula Oy, Kokkolasta ja vuoden 2020 yksinyrittäjäpalkinto luovutettiin Fma Valter Forsén, Teerijärveltä.\nYrittäjäpalkinnon palkintoraati halusi nostaa maakunnan menestyvistä yrityksistä esille menestyjiä, jotka erikoistumisellaan, innovatiivisuudellaan ja kasvullaan erottuvat esimerkillisinä esikuvina alueemme elinkeinoelämälle.\nMaakunnallisen Yrittäjäpalkinnon perusteluissaan palkintoraati painotti seuraavia seikkoja: 24 Pesula Oy, Kokkola\nRaati totesi, että 24 Pesula Oy on innovatiivisella toimella ja erityisellä patentoidulla laakapesulaitteella saanut, pesulapalvelualalla toimialan johtoaseman. Myös yrittäjien rohkeus ja ennakkoluulottomuus on antanut yritykselle mahdollisuuden kasvaa voimakkaasti sekä kansainvälistyä. Menestyksen takana on myös sitoutunut henkilökunta. Yrityksen tulevaisuuden näkymät ovat hyvät.\n24 Pesula Oy on kotimainen perheyritys. Toimipisteet sijaitsevat päivittäistavarakauppojen yhteydessä ja toimivat täysin automatisoidusti. 24 Pesula on sen tytäryhtiö mukaan lukien yksi Euroopan suurimmista itsepalvelupesulaketjuista. Yritykselle on myönnetty lukuisia patentteja, INNOSUOMI -palkinto sekä Design from Finland -merkin käyttöoikeus.\nEnsimmäinen toimipiste perustettiin vuonna 1999 viiden Nevalan veljeksen toimesta Kokkolaan. Ajatus syntyi varsin suomalaiseen tyyliin saunassa ja tavoitteena oli rahoittaa tuotoilla autourheiluharrastusta. Veljesten tekninen osaaminen mahdollisti itsepalvelupesulatoiminnan rakentamisen. Yritys hyödyntää nykyään uusimpia teknisiä ja digitaalisia ratkaisuja, asiakkaan tarpeita silmällä pitäen ja esimerkiksi laitteet ovat seurattavissa ja hallittavissa mobiilisti ja asiakaspalvelu toimii ympäri vuorokauden.\nPesuloita on Suomessa nykyään 35 ja verkostoa kasvatetaan jatkuvasti. Tytäryhtiö 24 Laundrette UK Ltd toimii Englannissa 24 Laundromat -brändillä. Yrityksen laajentuminen Englantiin markkinan koon ja luontaisesti siitäkin syystä että, itsepalvelupesuloiden käyttö, on pitkään ollut osa englantilaisten arkea.\nYrityksen toimiala on itsepalvelupesula, jossa asiakkaat voivat pestä vaatteita, kodintekstiilejä ja mattoja. Yrityksen toimitusjohtajana toimii Asko Nevala ja yritys työllistää tällä hetkellä 12 henkilöä. Yrityksen liikevaihto oli vuonna 2019 3,3M€ ja sen arvioidaan olevan vuoden 2020 loppuun mennessä yli 4M€. Liikevaihdosta 8% tulee viennistä.\nLiikeidea on konseptina sellainen että, laajentumismahdollisuudet ovat rajattomat.\nVuoden 2020 Yksinyrittäjäpalkinnon perusteluissa palkintoraati painotti seuraavia seikkoja: Valter Forsén Fma\nRaati totesi, että yrittäjä Valter Forsén on menestynyt pitkäjänteisellä kehittämisellä ja on toiminut yksinyrittäjänä koko yrittäjänä olon ajan. Forsén toimii maanrakennusalalla, tarjoten erilaisia kaivinkone- ja bobcat töitä sekä alituspalveluita. Asiakkaina sekä yksityiset henkilöt että rakennus-, sähkö/kuitu- alan yritykset sekä teollisuus.\nValter Forsén huomasi jo nuorena että, maanrakennustöille olisi kysyntää ja perusti toiminimen vuonna 2004, ollessaan 22vuotias. Kehittämistyötä Forsén tekee jatkuvasti ja on avoin uusille ideoille ja innovaatioille.\nYrittäjällä ei ole tavoitteena palkata työväkeä tulevaisuudessa, mutta yrityksen palveluiden kehittäminen on työn alla.\nKeski-Pohjanmaan Yrittäjät ry, toimitusjohtaja Mervi Järkkälä puh. 0500 561 145\n24 Pesula Oy, toimitusjohtaja Asko Nevala puh. 050 438 8198\nValter Forsén Fma, toimitusjohtaja Valter Forsén puh. 040 749 4653


Talvivaaran vahingoista jätetty jo miljoonien korvausvaateet - MTVuutiset.fi\nJulkaistu 17.11.2012 03:54 (Päivitetty 19.06.2013 09:31 )\nTalvivaaran kaivosyhtiön aiheuttamista vahingoista on jätetty Pohjois-Suomen aluehallintovirastoon (avi) jo yhteensä miljoonien eurojen korvausvaatimukset. Määrän uskotaan edelleen lisääntyvän, kun pahin möly kaivosyhtiön jätevesivuodosta laantuu.\n– Eivät ihmiset korvausvaatimusta sillä siunaamalla tee. Iso pompsi on vasta tulossa, ympäristöneuvos Juhani Itkonen avista ennakoi.\nKorvaushakemuksia on tähän mennessä jätetty arviolta vajaat sata. Ympäristöluvat-vastuualueen johtaja, ympäristöneuvos Sami Koivula kertoo, että niistä pääosa on rantakiinteistöjen omistajilta.\nHakijoiden joukossa on myös muun muassa matkailuyrittäjiä ja Metsähallitus, joka ei Itkosen mukaan ole vielä esittänyt korvaussummaa.\nVahingoista vaaditut korvaukset vaihtelevat melkoisesti. Isoimmat niistä ovat satojen tuhansien eurojen luokkaa.\n-Vaadittavalla summalla ei ole merkitystä, sillä kaikkia kohdellaan samanvertaisesti. Jos vaadit vahingoista miljoonaa, se ei tarkoita sitä, että saat sen. Jos vaadit sata euroa, voit saada paljon enemmän, Koivula muistuttaa.\nKorvausten käsittely tulee olemaan iso savotta. Koivulan mukaan lupaviranomainen joutuu jalkautumaan jokaiseen korvausta hakeneeseen kiinteistöön. Korvausprosessi vie aikaa, eikä sitä välttämättä saada valmiiksi vielä ensi vuoden aikana.\nKoivula kertoo, että avilla on toimivalta käsitellä vain vesistön pilaantumista koskevia vahinkoja ja niiden korvaamista. Esimerkiksi pölystä, melusta ja hajusta johtuvista haitoista on haettava korvauksia käräjäoikeudessa.


ESS: Luontaistuotekaupat myyvät valmisteita laittomasti - Kotimaa - Uutiset - MTV.fi\nESS: Luontaistuotekaupat myyvät valmisteita laittomasti\nJulkaistu 22.05.2014 05:00\nEtelä-Suomen Sanomien uutisessa on virheellistä tietoa. Luontaistuotekaupat eivät ole myyneet valmisteita laittomasti. Olemme oikaisseet uutisen 4.6.2014.\nLuontaistuotekaupat myyvät laittomasti lääkeaineiksi luokiteltuja valmisteita, uutisoi Etelä-Suomen Sanomat. Lehden mukaan luontaistuotekauppojen hyllyiltä voi löytyä valmisteita, jotka on rinnastettu reseptilääkkeisiin. Niiden hankkiminen ilman reseptiä on laitonta. Mainos (uutinen jatkuu alla)\nLehden mukaan tällainen aine on esimerkiksi mielialaa kohentava 5-hydroksitryptofaani, jota saa useista luontaistuotekaupoista. Lääkealan turvallisuus- ja kehittämiskeskus Fimea lisäsi aineen viime vuonna lääkeaineluettelossa samaan liitteeseen muuntohuumeiden kanssa. Fimean mukaan jälleenmyyjille on ilmoitettu asiasta. Fimean mukaan yhdistettä käytetään EU:ssa lääkkeenä ja päihteenä. Ravintolisäalaa konsultoiva kemisti Esko Niemi on eri mieltä aineen päihdyttävistä ominaisuuksista. -Fimean lisäksi kukaan muu ei ole löytänyt tästä aineesta päihdearvoa, hän toteaa lehdelle. MTV UUTISET - STT\nKeskisuomalainen: Armeijan uusi komentaja ei muuta kohuasuntoon


Eerikinkatu 13-17, VII/10/4,6 ja 8\nEerikinkatu 13-17 varrella olevat tontit kuuluvat Turun vanhaan liikekeskustaan ja ovat Turun kaupunkihistoriallisesti arvokkainta liike- ja julkisten rakennusten aluetta.\n-Tontilla 4 sijaitsevat Turun Ruotsalainen teatteri , nk. Baakarintalo ja nk. Apteekkitalo . Vuonna 1839 valmistunut Ruotsalainen teatteri (P.J.Gylich, C.L.Engel) on ensimmäinen kivirakenteinen teatteritalo Suomessa. Teatteria uudistettiin ja laajennettiin 1865-66 (C.J. von Heideken). Teatterisalin ja näyttämön nykyhahmo sekä teatteritalon ulkoasu ovat1880-luvulta (C.J. von Heideken).\n-Apteekkitalo on valmistunut vuonna 1865 ja Baakarintalo vuonna 1877, molempien piirustukset ovat C.J. von Heidekenin laatimat.\n-Tontilla 6 sijaitseva St.Erikin nimellä tunnettu liikerakennus on vuodelta 1912 (S.A.Lindqvist). Ns. Antintalo tontilla 8 on Turun ensimmäinen perinteinen kauppabasaari. Vuonna 1891 valmistuneesta rakennuksesta (K.V. Reinius) on säilynyt katujulkisivu, muu osa rakennusta on purettu ja rakennettu uudelleen 1984-86.


One Direction -inho yhdisti vanhat vihamiehet – Stara\nOne Direction -inho yhdisti vanhat vihamiehet\nViihdeuutiset 17.3.2013, 14:30 · Tim Isokivi\nOne Direction on tämän hetken suosituin poikabändi. Brittien X Factorista suureen suosioon noussut yhtye on julkaissut kaksi menestysalbumia ja siinä sivussa valloittanut nuorten tyttöjen päiväunet. Kaikki eivät kuitenkaan ole brittiläisestä poikabändistä erityisen innoissaan.\nJaettu inho One Direction -yhtyettä kohtaan on nyt yhdistänyt kaksi vanhaa vihamiestä. Oasis-yhtyeen Noel Gallagher ja Blur-laulaja Damon Albarn tunnettiin vielä 90-luvulla toistensa verivihollisina. Miehet löysivät kuitenkin yhteisen sävelen War Chid -hyväntekeväisyysgaalassa ilmaistuaan vihansa heitä lähestyneitä One Direction -poikabändin jäseniä kohtaan.\n– Ryyppäsimme Damonin kanssa itsemme v**un känniin. Käskimme One Directionin jäseniä painumaan v**tuun yhteen ääneen. Se oli aika hauskaa, Noel myöntää ShortList-lehdelle.\nOasis ja Blur kuuluivat kumpikin 1990-luvun suosituimpiin brittipop-yhtyeisiin. Bändien välillä olikin raivokasta kilpailuhenkeä ja rokkarit ruotivat toisiaan kovaan ääneen mediassa. Aikoinaan kohua herätti esimerkiksi Noel Gallagherin kommentti, jossa hän toivoi Damon Albarnin saavan AIDSin ja kuolevan. Vielä vuonna 2007 Albarn kertoi, että hänen ja Gallagherin sovinto merkitsisi brittipopin kuolemaa.


Klapikoneet ja halkomakoneet | k-rauta.fi\nTehokas halkaisukone tekee siistiä jälkeä, ja halkopino nousee nopeasti. Tehot kuitenkin vaihtelevat halkomakoneesta toiseen, joten kannattaa valita omaan tarpeeseen tarpeeksi tehokas laite. Tehokkaimmat klapikoneet voivat olla kotikäyttäjälle turhan isoja hankintoja, ellei sitten käyttö ole hyvin aktiivista. Peruskäyttäjälle sopivat myös edullisemmat klapikoneet, jotka nekin toimivat klapien halkomisessa mainiosti. Ammattikäyttöön kannattaa hankkia puolestaan niin tehokas klapikone, kuin työ vaatii, sillä tehokkuuden ansiosta säästetty aika on arvokkaampaa kuin varustelussa säästäminen, mikä toki pitää usein muissakin työvälineissä paikkansa.\nHalkomakone verkosta kotiin, mökille tai ammattikäyttöön\nKlapikoneita myydään niin jalustan kanssa kuin ilman, ja osaan se on mahdollista hankkia lisävarusteena. Pyörien avulla klapikonetta on helppo siirrellä ja sen käyttöönotto on todella vaivatonta. K-Raudan valikoimasta löydät klapikoneet ja halkomakoneet laadukkailta merkeiltä kuten Sheppach, FXA ja Ryobi. Tehokas klapien halkoja on kätevä vuoden ympäri eivätkä polttopuut lopu kesken kesän mökkireissun tai talvipakkasten. Näillä koneilla pistät tehokkaasti halot halki ja pinoon!


Merenrantaan vain 10 m – Alanyakoti\n| Merenrantaan vain 10 m\nHinnat alkaen 36.000 €\nKohteemme on toteutettu nykyisin teknisen ratkaisuin ja ja suunnittelun. On huviloita, huoneistoja, paritaloja merenrannalla sekä monipuolinen hiekkaranta erilaisine vesiurheilumahdollisuuksin. Kohteessamme yhdistyy jännittävä, henkeäsalpaava näkymä ja ainutlaatuinen ilmapiiri. Huoneistojen omistajille onkin luotu yhteys luontoon ja arkkitehtuurin harmoniaan.\nEsittelemme huoneistoja, huviloita ja paritaloja kaikille investointihalukkaille. Näkemyksesi selvenevät ja saat erinomaisen kuvan rakennuksien laadusta ja viimmesitelystä sekä niiden varustetasosta.\nMahdollisuus joustavaan maksusuunnitelmaan ja mahdollisuus vuokratuottoihin, auttavat unelmiesi toteutumista.\nYksiö 50 m2 36.000 €, kaksio 77 m2 57.960 €, kolmia 85 m2 91.000 €\nTämä ihastuttava kohteemme sijaitsee hiekkarannalla vain 15 minuutin ajomatkan päässä Famagustan historiallisesta ja arkeologisesta kaupungista. Kompleksi on kauniisti suunniteltu ja tarjoaa hienostunutta elämäntapaa. Täällä voit nauttia yksityisyydestä ja mukavuudesta. On monia mukavuuksia ja huoneistoilta upea näköala. Rannalla on monipuolinen valikoima vesiurheilumahdollisuuksia, rantalentopalloa ja ulkoilumahdollisuuksia. Hiekkaranta on varustettu aurinkotuoleilla ja -varjoilla sekä ravintolalla ja baarilla.\nKaikissa huoneistoissa on 2-kertaiset pvc-ikkunat, vesivaraaja, keraamiset lattiat, sähkö / TV / Internet-pisteet. Keittiössä on työtaso, kaapistot, ruostumattomasta teräksestä valmistettu pesuallas. Kylpyhuoneessa on wc, pesuallas ja peili, suihkuseinät ja keraamiset lattiat.\nSijainti rannalla, 10 m\nSuojattu alue 24/7 tvartiointi\nSijaitsee Famagustan lähellä Bogazia, itärannikolla. Sijaitsee rannalla ja tarjoaa upeat näkymät vuorille. Et löydä kauniimpaa paikkaa saarella.\n40 minuutin ajomatkan päässä Ercanin lentokentältä\n45 minuutin päässä Larnakan lentokentältä\n15 minuutin päässä Bafra (matkailukeskus)\nLähellä Bogaz, kaunis kalastajakylä ja venesatama\n15 minuutin päässä Famagustan historiallisesta ja arkeologisesta kaupungista\n50 minuutin päässä Aya Napa luksusta ja keskeinen matkailukeskus\n35 minuutin päässä 18-reikäisestä golfkentästä


Suoluonnon tilan parantamisen keinot\nSuot ovat olennainen osa suomalaista maisemaa ja luonnon monimuotoisuutta. Suomen kostea ja viileä ilmasto sekä tasainen korkokuva suosivat soistumista ja alun perin noin kolmannes, yli 10 miljoonaa hehtaaria maa-alastamme on ollut soiden peitossa. Soiden ojitus ja muu maankäyttö ovat muuttaneet suoluontoamme voimakkaasti. Ojittamatonta suota on jäljellä noin neljä miljoonaa hehtaaria, josta valtaosa Pohjois-Suomessa.\nPitkospuut Kurjenrahkan kansallispuiston suolla. © Kuva: Seppo Tuominen.\nSuoluonnon muutosten takia monet soiden luontotyypit ovat uhanalaistuneet. Vuonna 2018 valmistuneessa Suomen luontotyyppien uhanalaisuuden arvioinnissa tarkasteltiin sekä suotyyppien että niiden muodostamien laajempien suokokonaisuuksien eli suoyhdistymätyyppien ja maankohoamisrannikon soiden kehityssarjojen uhanalaisuutta.\nArvioinnissa suokasvillisuus luokiteltiin 50 suotyyppiin. Näistä yli puolet, 54 %, arvioitiin koko maassa uhanalaisiksi ja 20 % silmälläpidettäviksi. Suotyypeistä uhanalaisimpia ovat letot, korvet sekä neva- ja lettokorvet. Ne ovat reheviä ja viljavia soita, joita on jo varhain raivattu pelloksi tai ojitettu metsänkasvatusta varten. Valtakunnallisesti äärimmäisen uhanalaisia (CR) ovat välipintakoivuletot ja kalkkiletot. Erittäin uhanalaisia (EN) ovat kangaskorvet, varpu-, metsäkorte- ja muurainkorvet, juolasarakorvet, korpirämeet, palsarämeet, rimpiset koivuletot, välipintaletot sekä tervaleppä- ja harmaaleppäluhdat.\nRunsaspuustoiset suotyypit, kuten kangasrämeet, kangaskorvet ja varpukorvet arvioitiin uhanalaisemmiksi kuin edellisessä, kymmenen vuotta aikaisemmin toteutetussa arvioinnissa. Syyksi katsottiin etenkin hakkuupaineiden kasvu. Myös märkien ja puuttomien rimpilettojen ja Etelä-Suomen rimpinevojen uhanalaisuuden arvioitiin lisääntyneen, koska ympäröivät ojitukset ja muu maankäyttö muuttavat niiden luontaista vesitaloutta.\nSuotyyppien jakautuminen uhanalaisuusluokkiin luontotyyppien lukumäärän perusteella Etelä-Suomessa (n=46), Pohjois-Suomessa (n=46) ja koko maassa (n=50). Osuudet on laskettu luokittelun alimman hierarkiatason mukaan eli ryhmätason arviot eivät ole luvuissa mukana.\nAlueellisesti soiden luontotyypit ovat uhanalaistuneet erityisen voimakkaasti etelästä Lapin lounaisosaan ja Kainuuseen ulottuvalla alueella (Etelä-Suomi). Lapissa, lounaisosaa lukuun ottamatta, ja Koillismaalla suoluonnon monimuotoisuus on säilynyt paremmin, koska maankäyttö ei ole ollut yhtä intensiivistä kuin etelämpänä. Pohjois-Suomen soista on myös suojeltu suurempi osuus. Paikallisesti suot ovat Lapissakin kokeneet tuntuvia muutoksia. Metsäojituksia on tehty runsaasti aina Kolarin–Sallan korkeudelle saakka. Valtaosa lettoisista ja korpisista suotyypeistä on ojituksen ja pellonraivauksen vuoksi Pohjois-Suomessakin silmälläpidettäviä tai uhanalaisia.\nSoiden luontotyyppiyhdistelmät, eli suoyhdistymät ja maankohoamisrannikon soiden kehityssarjat luokiteltiin 19 tyyppiin, joista 63 % arvioitiin koko maassa uhanalaisiksi ja 16% silmälläpidettäviksi. Maankohoamisrannikon keidas- ja aapasuokehityssarjat ja eteläiset sarasuot arvioitiin äärimmäisen uhanalaisiksi (CR). Erittäin uhanalaisiksi arvioitiin suoyhdistymätyypeistä rannikkosuot ja erityisesti Pohjanmaan ja Kainuun alueella esiintyvät keskiboreaaliset aapasuot. Erittäin uhanalaisia ovat myös maankohoamisrannikon piensuokehityssarjat.\nSoiden luontotyyppiyhdistelmien jakaantuminen uhanalaisuusluokkiin luontotyyppien lukumäärän perusteella Etelä-Suomessa (n=13), Pohjois-Suomessa (n=9) ja koko maassa (n=19).\nVesitalouden häiriöt pääsyynä heikkenevään kehityssuuntaan\nValtaosalla arvioiduista suoluontotyypeistä luontotyypin tilan kehityssuunta nykyhetkellä ja lähitulevaisuudessa arvioitiin koko maan tasolla heikkeneväksi ja vain noin viidenneksellä vakaaksi. Yhdenkään tyypin kehityssuuntaa ei arvioitu paranevaksi.\nHeikkenevä kehityssuunta johtuu yleensä ympäröivien ojitusten ja muun maankäytön aiheuttamista vesitaloushäiriöistä tai metsätaloustoimenpiteistä. Ilmastonmuutokseen liittyvästä lämpötilan noususta johtuva roudan sulaminen on syynä heikkenevään kehityssuuntaan Pohjois-Lapin routarämeillä ja palsasuoyhdistymillä.\nPaikallinen ikirouta on synnyttänyt Ylä-Lapin soille palsakumpuja, joka ovat alkaneet sulaa ilmaston lämpenemisen seurauksena. Romahtava palsa Inarin Perumämmärinjängällä kesällä 2018. © Kuva: Rauno Ruuhijärvi.\nKehityssuunnaltaan vakaiksi arvioitujen joukossa on suotyyppejä, jotka eivät ole herkkiä vesitaloushäiriöiden aiheuttamalle kuivahtamiselle, vaan voivat jopa lisääntyä suon kuivahtamisen seurauksena märempien suotyyppien kustannuksella. Kehityssuunnaltaan vakaissa on myös äärikarua keidassoiden keskiosien suokasvillisuutta, johon ei todennäköisesti kohdistu enää maankäyttöpaineita samassa määrin kuin aiemmin.\nVanhat, uudelleen nousevat ja uudet uhkat\nSoita on hyödynnetty Suomessa intensiivisesti ja soiden käyttöhistoria ulottuu satojen vuosien taakse. Vanhimpia soiden käyttömuotoja ovat raivaus maatalousmaaksi ja kotitarveturpeenotto. Laajamittaiseksi turvemaiden hyödyntäminen laajeni 1900-luvun loppupuoliskolla, kun soita alettiin yhä enemmän ojittaa metsänkasvatusta varten.\nOjitettujen turvemaiden osuus kaikista turvemaista Suomessa.\nSoiden ojitus onkin merkittävin syy suoluonnon uhanalaistumiseen – yli puolet Suomen suoalasta on ojitettu metsänkasvatusta varten. Pellonraivaus on jo vanhastaan muuttanut suoluontoa. Sen merkitys väheni välillä selvästi, mutta tällä vuosituhannella turvepeltojen raivaus on kääntynyt uudelleen kasvuun. Hakkuut ovat heikentäneet ojittamattomien puustoisten soiden, etenkin korpien luonnontilaa. Muutostekijöitä ovat olleet myös muun muassa turpeenotto, yhtenäisiä suoalueita pirstovien tieverkostojen rakentaminen sekä vesirakentaminen. Uusi, merkitykseltään yhä kasvava uhka on ilmastonmuutos.\nUhkat ja uhanalaistumisen syyt\nSoiden tilan parantaminen turvaa ekosysteemipalveluja\nOjittamattomien soiden säilyttäminen ja suoluonnon tilan parantaminen on tärkeää paitsi luonnon monimuotoisuuden, myös niiden tarjoamien ekosysteemipalvelujen turvaamiseksi. Suot muun muassa sitovat ja varastoivat hiiltä, suodattavat ja puhdistavat vettä sekä tarjoavat marjoja, riistaa ja ulkoilu- ja virkistysalueita. Monet suoluonnon tilaa parantavat toimet edistävät samalla myös soiden alapuolisten vesistöjen tilan parantamista sekä turvaavat ja kasvattavat soiden hiilivarastoja.\nKypsyviä hilloja ja karpalonkukkia. © Kuva: Hannu Nousiainen.\nViimeisen 10 vuoden aikana on otettu monia edistysaskelia suoluonnon tilan parantamiseksi liittyen muun muassa suojelualueverkoston kattavuuden ja laadun parantamiseen, lainsäädännölliseen turvaan, maankäytön ohjeistukseen ja ennallistamisen edistämiseen. Viimeisin uhanalaisuusarviointi osoittaa, että etenkin suoluonnon laadullinen tila edelleen heikkenee, vaikka määrän väheneminen on selvästi hidastunut. Suoluonnon tilaa parantavia toimia on syytä edelleen jatkaa ja tehostaa. Erityisen tärkeitä ovat toimenpiteet, jotka parantavat laajempien suokokonaisuuksien tilaa ja suojelua. Keskeiset toimenpiteet liittyvät muun muassa suojelualueverkoston kattavuuden ja laadun parantamiseen, mutta yhtä keskeistä on turvata suoluontoa suojelualueverkoston ulkopuolella.\nPuheenjohtaja: Jukka Turunen, Geologian tutkimuskeskus, Ympäristöratkaisut, Soiden käyttö ja resurssitalous, Vuorimiehentie 5, 02151 Espoo, etunimi.sukunimi@gtk.fi\nSihteeri: Aira Kokko, Suomen ympäristökeskus, Biodiversiteettikeskus, Latokartanonkaari 11, 00790 Helsinki, etunimi.sukunimi@syke.fi\nKaakinen, E., Kokko, A., Aapala, K., Autio, O., Eurola, S.†, Hotanen, J.-P., Kondelin, H., Lindholm, T., Nousiainen, H., Rehell, S., Ruuhijärvi, R., Sallantaus, T., Salminen, P., Tahvanainen, T., Tuominen, S., Turunen, J., Vasander, H., Virtanen, K. 2018. Suot. Julk.: Kontula, T. & Raunio, A. (toim.). Suomen luontotyyppien uhanalaisuus 2018. Luontotyyppien punainen kirja – Osa 1: Tulokset ja arvioinnin perusteet. Suomen ympäristökeskus & ympäristöministeriö, Helsinki. Suomen ympäristö 5/2018. s. 117–170.\nKaakinen, E., Kokko, A., Aapala, K., Autio, O., Eurola, S.†, Hotanen, J.-P., Kondelin, H., Lindholm, T., Nousiainen, H., Rehell, S., Ruuhijärvi, R., Sallantaus, T., Salminen, P., Tahvanainen, T., Tuominen, S., Turunen, J., Vasander, H., Virtanen, K. 2018. Suot. Julk.: Kontula, T. & Raunio, A. (toim.). Suomen luontotyyppien uhanalaisuus 2018. Luontotyyppien punainen kirja – Osa 2: luontotyyppien kuvaukset. Suomen ympäristökeskus & ympäristöministeriö, Helsinki. Suomen ympäristö 5/2018. s. 321–474.\nJulkaistu 3.12.2019 klo 14.29, päivitetty 19.5.2021 klo 16.25


Kuuloke Plantronics BlackWire 3225 Stereo langallinen netistä Kuuloke | ECO-toimistotarvikkeet verkkokauppa\nKuuloke Plantronics BlackWire 3225 Stereo langallinen hinta 79,20€\nKuuloke hyvään hintaan 79,20 €\nKuuloke Plantronics BlackWire 3225 Stereo langallinen. Se on erinomainen toimistotuote, jonka verkkokauppatilauksen toimitus perille kestää 1-2 päivää. Plantronics Blackwire 3225-kuulokkeet ovat todella kestävät ja helppokäyttöiset. Blackwire 3225-kuulokkeissa on tietokoneen laajakaistaääni, melua vaimentava mikrofoni ja hifi-stereoääni. Nämä kuulokkeet ovat todelliset yleiskuulokkeet tämän päivän toimistotyöhön. Ominaisuudet:\n209747-101 Kuuloke Plantronics BlackWire 3225 edullisesti netistä\nVerkkokaupasta halvalla Kuuloke Plantronics BlackWire 3225 - EAN-koodi: 0172291602000\n79,20€ / kpl alv 0%


Kaksi rumaa ja pari kaunista : Kiddow - Esittelyssä uusi merkki\nKiddow - Esittelyssä uusi merkki\nYhteistyössä Kiddow. En kuvitellut törmääväni Habitare-messuilla lastenvaatteisiin. Sattumalta eteen kuitenkin osui uunituoreen merkin pöytä pienine kuteineen ja sisustustavaroineen - niin tuoreen, ettei nettikauppakaan ole vielä auki (muutaman viikon kuluttua tämän asian pitäisi kuitenkin kaikkien iloksi korjaantua!). Voin rehellisesti sanoa olevani materialistisen rakastunut.\nKiddow'n takaa löytyy siskospari sekä toisen puoliskon puoliso. Idea yrityksen perustamiseen lähti vuonna 2014, kun toinen perustajista ei meinannut löytää omalle pienokaiselleen mieleisiään vaatteita. Ilmoille nousi halu luoda yksinkertainen mallisto ilman värillisiä printtejä tai kuvioita. Väriskaalaksi valikoitui juurikin meikäläisenkin ihannoima harmaa, musta ja valkoinen. Ei hullumpaa.\nMerkin pyrkimys on tarjota mahdollisimman hyvälaatuisia vaatteita, jotka on valmistettu orgaanisesta puuvillasta. Kuteet tehdään Istanbulissa Turkissa tehtaissa, jotka omaavat liudan eri sertifikaatteja ja joissa Kiddow'n tyypit ovat itsekin monesti vierailleet tsekkaamassa meiningin. Merkin pääpaino on vaatteissa, mutta lisäksi valikoimista löytyy erilaisia sisustusjuttuja, joista toivottavasti pääsette lukemaan myöhemmin lisää! Mallisto tulee kasvamaan ajan myötä ja sitä täydennetään uusilla tuotteilla.\nMeidän, niin pojan kuin munkin lempparit ovat ehdottomasti Coco-paita sekä henkselihousut, jotka istuvat pikkujätkälle täydellisesti! Lisäksi valikoimasta löytyy muun muassa mustat legginssit ja loose fit -malliset kollarit. Myös tupsulla varustettu lippis sulatti ainakin tämän äidin sydämen (poika tosin taitaa priorisoida edelleen Star Wars -lätsänsä ykköseksi...Damn).\nSiinä missä mä koitan aina välillä hankkia pikkujätkälle väriä ajatuksella pitäähän lapsen kaapissa olla muutakin kuin harmaata ja mustaa, ovat yksinkertaiset ja neutraalit kuteet kuitenkin ne, jotka päätyvät useimmiten päälle ja säilyttävät paikkansa arjessa - ja joihin ei vaan kyllästy.\nKiddow löytyy Facebookista, joten klikatkaahan itsenne TÄNNE! Verkkokauppa aukeaa muutaman viikon kuluttua osoitteeseen www.kiddow.fi ja lupaan vielä infoilla kun sivulla alkaa tapahtua.\n*Yhteistyö, vaatteet saatu Lähettänyt\nEve/ Hattarapilven varjossa18. syyskuuta 2016 klo 18.07Oi, miten suloisia! Etenkin tuo hattu! Ihana! Jami on niin söpö!VastaaPoistaLisää kommenttiLataa lisää...


Parhaat majatalot Eurooppa alkaen 91 € - ebookers.fi\nEurooppa MajatalotTämänhetkinen sivu Eurooppa Majatalot\nVaraa majatalo kohteessa Eurooppa\nLöydä kohteen Eurooppa halvimmat Majatalot\nEnnen kuin alamme esittelemään kaikkia niitä muita hyötyjä ja mukavuuksia, joita kohteen Eurooppa Majatalot sinulle tarjoavat, lienee paikallaan mainita niiden olevan äärimmäisen edullisia. Etenkin hyvää hinta-laatusuhdetta etsiville majatalot ovatkin suorastaan erinomainen valinta, sillä monissa niistä huoneet, palvelut ja mukavuudet ovat todella kovaa luokkaa. Usein ainoa majatalon hotellista erottava seikka onkin sijainti. Siinä missä ensin mainittu löytyy yleensä turistialueen, rannan tai kaupungin ytimestä, majatalo on usein hieman etäämmällä. Etenkin omaa rauhaa ja ainutlaatuisia lomakokemuksia kaipaaville syrjäinen sijainti voi kuitenkin olla suoranainen onnenpotku.\nKohteen Eurooppa Majatalot – ainutlaatuista tunnelmaa täysin mukavuuksin\nJokainen majatalo on erilainen, ja niissä on aina roppakaupalla tunnelmaa. Tunnelma kumpuaa usein majapaikan pitkästä historiasta ja sen varrella paikan päälle kertyneistä kalusteista, esineistä ynnä muusta. Usein paikan isäntä tai emäntä pyrkii lisäksi korostamaan nimenomaan majoitusliikkeensä erikoisempia piirteitä. Kaiken tämän ansiosta majatalot sopivatkin täydellisesti niille, jotka haluavat lomaansa tutun ohella myös hieman erikoisempaa sisältöä. Jos olet yksi heistä, kohteen Eurooppa Majatalot voivat tehdä lomastasi todella ikimuistoisen.\nTutustu ebookersin kattavaan valikoimaan ja löydä parhaat Majatalot kohteessa Eurooppa\nKätevän karttatyökalun avulla näet kerralla kaikki kohteen Eurooppa Majatalot. Halutessasi voit valita kartalle vain parhaat arvostelut saaneet majapaikat tai kohdentaa sen vain tietylle alueelle tai tiettyyn kaupunginosaan. Sivustomme työkalut sopivat täydellisesti sekä suunnitelmansa lukkoon lyöneille että niille, joiden matkakuume on vasta nousemassa. Kattavasta valikoimastamme löytyy sopivia vaihtoehtoja niin häämatkalaisille, perheille kuin reppureissaajillekin. Sinun tarvitsee vain syöttää haluamasi matkapäivämäärät, niin ebookers hoitaa loput.\nMajatalot – Kreikka\nMajatalot – Italia\nMajatalot – Turkki\nMajatalot – Kypros\nMajatalot – Kroatia\nMajatalot – Saksa\nMajatalot – Yhdistynyt kuningaskunta\nMajatalot – Ranska\nMajatalot – Portugali\nMajatalot – Islanti\nMajatalot – Sveitsi\nMajatalot – Itävalta\nMajatalot – Ruotsi\nMajatalot – Venäjä


Ikkuna – Kirjailija Hannu Mäkelä\nTalossa jo yli 30 vuotta asuttuani palasin yhtenä aamuna taas kerran vanhan aiheen pohdintaan. Entiseen torppaan tai mäkitupaan oli aikanaan sodan jälkeen rakennettu ylimääräinen piiankamari, keittiö ja kuistikin. Kamari oli pimeähkö ja sellaisena pysyi. Siihen olisi hyvä saada yksi ylimääräinen ikkuna. Kamarin ainoa ikkuna katseli nyt apeana länsiluoteeseen eikä valoa tahtonut riittää edes kirkkaimpana hellepäivänä. Vain joskus ilta-aurinko armahti huonetta lehvien lomasta parin kesäkuukauden aikana.\nOvi kamariin oli jo laitettu ja huone siten saatettu muun talon yhteyteen. Piian oli ollut aikanaan määrä kulkea keittiön oven kautta ja keittiössä pysyä. Mutta minähän olin itse oma piikani, mietin silloin. Seinä auki ja ovi seinään! Ja niin myös tapahtui. Se ovi oli kapein mahdollinen, vinokin, koska palomuuri ei sallinut muuta, mutta kapoinen ihminen siitä pääsi ja huoneen käyttöaste nousi heti. Olin ovesta ylpeä vaikka minä olin vain sen miettinyt ja muut tehneet.\nEhkä siis riittäisi jos ikkunakin olisi pieni, mutta oikeassa paikassa. Aikani pähkäiltyäni käsitin, etten selviäisi asiasta yksin, käteni taidot ovat mitä ovat. Niinpä ajoin Arvia katsomaan ja jonkinlainen lupaus pääsikin häneltä kesken metsänraivuun.\nTartuin lupaukseen hanakammin kuin hän ja rupesin etsimään ikkunaa. Paikan sille olin jo viimein ymmärtänyt. Ei suinkaan sivuseinällä, johon ei myöskään kuistin katoksen takia päässyt liiemmin valoa, vaan huoneen päätyseinään joka osoitti kohti kesäisen aamupäivän aurinkoa.\nKierrätyskeskuksesta ei ikkunaa kuitenkaan löytynyt, joten se oli vain etsittävä kaupasta. Lopulta löysin pienen valmiin ikkunan internetin opastuksella, sain sen samalla tilatuksi, maksetuksi ja jopa käsiini nopeudella joka hämmästytti. Viesti sen saapumisesta paikalliseen myymälään ilmestyi puhelimeen ja kohta ikkunakin oli talossa, tiiviissä solumuovipakkauksessa kuin aarre ainakin.\nPuuttui enää päätekijä eli Arvi. Ja kas, hänelle sattui sopivasti olemaan hetken vapaata. Pihalle suhahti auto jossa kaikenlaisia tarvikkeita, moottorisahakin. Sillä tehtäisiin seinään reikä jolloin kuulemma nähtäisiin mitä seinä oli syönyt.\nIkkuna oli vain 40 kertaa 60 -senttinen, mutta työtä sen upottamisessa silti riitti. Vasta kun laudoitusta oli irrotettu, paljastuivat rakenteet. Onneksi seinä ei ollut kantava, joskin kaikenlaisia seinää tukevia, palkkeja edelleen pystyssä pitäviä ratkaisuja jouduimme yhtä kaikki tekemään työn edetessä. Me jouduimme, Arvi ja minä. Hän tosin teki, minä katsoin. Tunsin itseni mieheksi, joka esiintyy jo Jerome K. Jeromen kirjassa Kolme miestä veneessä: “Rakastan työntekoa, voin katsella sitä tuntikausia…”\nLopulta ikkuna sujahti koloonsa kuin se suutarin sormi. Riiti siltä päivältä. Fylliä pitäisi vielä myöhemmin lisätä ja tehdä reunalistat. Siinä se sitten olisi.\nArvi lähti ja minä jäin ihmettelemään ikkunaa. Katsoin sitä salin ulko-oven ikkunasta, menin piiankamariin ja katsoin sitä sieltäkin. En vain kerran vaan monta kertaa iltapäivän kuluessa. Ikkuna oli pieni mutta soma, ja soman lisäksi oma. Se oli kuin syntynyt minun ikkunakseni josta aloin olla isällisen ylpeä.\nKului päivä ja toinenkin, mutta Arvi palasi. Hän oli jo kotonaan tehnyt reunalaudat ja kun fyllitkin oli saatu seiniin, listat ruuvattiin paikoilleen. Hän ruuvasi, minä taas katsoin. Kaikki sopi millilleen. Jotkut ovat ammattimiehiä, toiset eivät. Enempää en tästä asiasta aio enää koskaan sanoa.\nTein itsekin kyllä jotain. Sain ostetuksi ikkuna-avaimen, avatuksi sisäikkunan ja niin pesin piskuiset ruudut joka puolelta. Ne tulivat mielestäni kirkkaiksi ja lisäsivät tietenkin suuresti valon tuntua kamarissa. Ikkunakehyksen uusi puu tuoksui, mikä taas lisäsi omaa hyvänolon tunnettani.\nKun vielä katsoin ikkunaa verannalle mennessäni, tajusin, että se oli jättänyt ulkoseinään syvennyksen, nichen eli nissin, jonka päällä oli valkeaa reunalautaa. Se pysyisi kuivana koska oli verannan katoksen alla. Jotain matalaa siihen voisi laittaa ihan vain somistukseksi, mutta niin etteivät esineet olisi valon tiellä. Näin komeus entisestään kaunistuisi ja samalla tuntisin ikkunan yhä enemmän myös omaksi tekeleekseni.\nVanhan kaupungissa sijainneen työhuoneen purun yhteydessä oli taloon evakuoitu pienten pöllöjen lauma. Valitsin nissille kaksi pienintä keraamista pöllöä ja niiden väliin kierteisen simpukankuoren Kuubasta. Ja katso, ikkuna oli valmis. Minä olin siihen ja myös se minuun (toivon mukaan) tyytyväinen.\nPäiviä kului ja minulle tuli tavaksi mennä tavan takaa ja kuin ohimennen piiankamariin ja katsoa samaten ikään kuin vahingossa ja sivusilmin miten valo ikkunasta lankesi vuoteelle joka nykyisin oli vaimoni tyttären Oljan hallussa. Otin auringonläikästä päiväpeitteellä pian jopa valokuvia, kuten olin jo ottanut ikkunan teostakin. Lapsellinen ylpeys valtasi minut, pelkän suunnittelijan. Valoa ikkunasta tuli nyt ja tulisi luultavasti vielä silloinkin kun minä en olisi enää sitä hellimässä.\nIkkuna sai minut myös filosofiselle tuulelle. Ikkunoita tarvitaan eikä vain taloihin vaan ihmisen ajatteluun yleensä. Lopulta kai ihmisen kuin ihmisen olisi hyvä myös katsoa maailmaa muutenkin kuin ikkunoista, mutta riittää kun alkuun tekee itselleen yhden uuden ikkuna-aukon ja sen perään ehkä vielä toisenkin. Liioitteluun ei liene syytä, ettei seinä sorru kuin hölmöläisten tarinassa ja vie koko taloa mukanaan. Valoa pitää kuitenkin maailmaan saada, perspektiivejä lisätä.\nEi enää taida pelkästään riittää se, että ikkunat avaa Eurooppaan kuten Leino teki Kasimir-veljensä kanssa. Parempi on avata ne koko maailmaan. Aloin muistella, mitä Tolstoi aikanaan sanoi. Jotenkin näin se taisi kuulua: “Ihminen tarvitsee kaksi neliömetriä maata.” Hän tarkoitti tietenkin sillä hautapaikkaa, mutta yhdenhetkinen suojattinsa Tsehov ei ollut samaa mieltä suuren gurun kanssa. Hänen mukaansa se ei saa riittää. Ihminen tarvitsee omakseen koko maailman! Nykyihmisen on ehkä hyvä tajuta, ettei Tsehov puhunut omistamisesta an sich, siitä rahan ja omaisuuksien ahneudesta joka tämänhetkistä elämäämme yhä turmelee, vaan hengen ja näköalojen laajentamisesta. Vain niin voisimme edes hieman enemmän ymmärtää, mitä ihmiskunnassa parhaillaan taas tapahtuu.\nMaan päällä ja vähän sen allakin\tMitä runous on?


Etusivu Hyönteiset Ulkohyönteiset Piha ja puutarha Muurahaiset Keltiäinen\nTuntomerkit: Keltiäinen (Lasius flavus) on pieni, keltainen muurahainen. Keltiäistyöläinen on 2 – 4,5 mm pitkä. Kooltaan suurempi kuningatar on tummanruskea. Keltiäiset ovat melko hidasliikkeisiä, lempeitä muurahaisia. Ravinnokseen ne käyttävät pääasiassa mesikastetta, jota ne lypsävät kasvien juurissa elävistä kirvoista.


Stadin friidu: heinäkuuta 2019\nOn huhuttu jo jonkun aikaa sakaalien rantautuneen tähän maahan. On nähty. On kuvattukin. Kai se sitten totta on. Tämän tiesi vuosikymmeniä sitten Lauri Pohjanpää. Hän kirjoitti runon\nNäin metsässä juosta kepottavan\n- Hyvää päivää, sanoin, ma edessäin\n- En teitä tiennyt ees olevankaan\n- Vai et tiennyt! Ja kuitenkin olemme me\njoka maassa vallan päällä!\nMe olemme maailman valtiaat,\nsaa kaikki vavista meitä.\nMe emme turvaa voimahan,\nme käytämme toisia teitä!\nMe turvaamme diplomatiaan\nah, paljon mukavampaan:\njoka verta vuotaa ja yksin jää,\njää saaliiksi sakaalin hampaan!\njok ei muiden laumassa laukkaa,\njota muut on ensin purrehet,\nsuu sakaalin sen haukkaa.\njoka väsyy ja maassa makaa,\nme hiivimme hiljaa sen jäljissä,\nme puremme sievästi takaa.\nMutta mitäs tässä turhia turisen,\nmua tarvitaan ihan muussa!\nSa katsos - enkös sanonutkin:\njoku tuolla on taas suden suussa!\nTämä runo on kirjasta Lauri Pohjanpää Valitut runot, WSOY (ilmestymisvuotta ei ihme kyllä ole, kirja on 4. painos. Runon kerrotaan olevan kokoelmasta Metsän satuja vuosilta 1924 ja 1930)\nEn millään malttanut olla panematta runoa tähän, kun sakaalikeskustelu on aktuelli juuri nyt.\nLähettänyt Stadin Friidu klo 1.12 1 kommentti:\nPIENTÄ LAURI VIIDALTA\nKestitsin vieraan eräänä päivänä. Hän oli hyvä ystävänl P-D, joka poisti samalla läppäristä sanojen alta punaisen viivan, joka jo siinä viikkoja häirinnyt minua.Omat taitoni eivät moiseen riitä. Sitten juteltiin ja naurettiin, naurettiin ja juteltiin, pantiin jonkun verran maailmaakin uuteen järjestykseen. Oli toki tarjottavaakin, suolaista ja makeaa, roséta, kahvia, mansikoita ja jäätelöä. Kesäistä. Tietyssä järjestyksessä. Kutvahti hyvinkin muutama tunti. P-D:n kanssa aina niin lystikästä.\nLuen kirjaa ihmisen suolistosta. Giulia Enders, lääkäri, kirjoittanut ja Elina Lustig suomentanut. Aikaisemminkin olen kirjan kimpussa ollut, mutta jäänyt kesken. Hyödyllinen kirja ja nyt yritän saada sen luetuksi. Toisenkin kirjan kaivoin hyllystä. Lauri Viita "Ne runot, jotka jäivät".\n(Lauri Viita runo "Runoilijan hauta")\nTänään taas kotona mitään erityistä tekemättä. Huomenna liikkeelle. K soitti ja ehdotti Musiikkitalon kesäkonsertteja, maksutonta nautintoa lämpiössä iltapäivisin. Kiinnostuin. Ehkä jonain päivänä. Musiikkinautintoja ennen on saatava Italian kirje matkaan tai oikeammin pieni paketti, jossa Amos Rexin näyttelyiden brosyyrit ja Amos Rexin suunnittelu, rakentaminen ja valmistuminen pienen kirjan muodossa sekä lisäksi yksi Tuomas Kyrön kirja, että tietää, mille Suomi hymyilee nykyisin ja lopuksi paketissa seuraa minun ylipitkä kirjeeni.\nUutta viikkoa taas mennään, heinäkuun loppupuolta. Elokuu tulossa ja syksy kolkuttelee jo ovea.\nRakastin kesäisiä iltoja,\njohon aurinko vaikutti.\nHurja juttu tuo Sofi Oksasen Puhdistus. Oikeastaan jännitysromaani. Iho kananlihalla sitä luin. Kirja on samalla Viron historiaa ja henkilöhistoriaa. Ollaan vuoroin eri vuosikymmenissä ja lopulta 1990-luvulla toisen itsenäistymisen aikoina. Olen iloinen, että uskaltauduin sen lukemaan. Aliiden tarina ei hetkeen hellitäkään. "Eestlane olen ja eestlaseks jään, kui mind eestlaseks loodi." (Virolainen olen ja virolaiseksi jään, jos minut virolaiseksi on luotu.)\nLippuja HKO:n kenraaleihin saa alkaa tilata ensi kuun puolessa välissä. Sibelius, Stravinsky, van Beethoven, Mozart, Schumann, Liszt, Debussy... Nyt tulen myös näkemään ensimäisen kerran "elävinä" Osmo Vänskän ja Susanna Mälkin työssään. Syksystä tulee hyvä! Mutta kesä jatkuu ja jo heti elokuun alussa Oodiin ja myöhemmin STOAn monitoimitaloon.\nEilen vihdoinkin Amos Rexissä. ARS Fennica ja Sigurd Frosteruksen kokoelma. ARS Fennica oli kaikessa suppeudessaan pienoinen pettymys. Silti oli yksi ihastumiseni kohde. Taiteilija Petri Ala-Maunuksen valtava työ! Se oikeastaan oli pelottava kaikessa siinä, miten hän on kuvannut näkymää, kun ihmistä ei ole, joko ennen meitä tai meidän jälkeemme. Esite kertoo "Luomiskertomus ja maailmanloppu lyövät kättä". Maalaus hypnotisoi minut ja katselin sitä kauan, niin kauan, että tunsin astuneeni teokseen ja pelästyin rohkeuttani.\nSigurd Frosteruksen kokoelman olen Amos Andersonin taidemuseossa nähnyt aikaisemminkin. Magnus Enckelliltä monta työtä, Poikia rannalla, Emmy Frosteruksen muotokuva jne. Kiersin salin nopeasti myötäpäivään.\nSitten K ja minä menimme kahville. Minä suolaista ja K kakkua. Ostin Amos Rexin kaupasta kirjan Amos Rexistä lähetettäväksi Italiaan ja aloin kirjoittaa kirjettä. Ystävältäni on tullut kirje. Arto Paasilinna päässyt il Venerdin viikkoliitteeseen. Artikkelissa, jonka myös sain, kehutaan kuulemma Paasilinnaa maasta taivaaseen. Todella suosittu kirjailija Italiassa. On fan club, joka järjestänyt "Arto Paasilinna Memorial Tourin". Jokaisessa pysähdyspaikassa luettiin yleisölle otteita kirjailijan teoksista. Kiertue päättyi helmikuussa Milanoon.\nMeillä voisi olla Claes Anderssonin (1937-2019) muistokiertue. Runoja ja jazzia. Soitettaisiin ja luettaisiin tietyissä paikoissa sinne kokoontuneelle väelle.\nALIIDEN ELÄMÄÄ VIROSSA\nOikeastaan, tämän tunnustan, en tiedä Virosta juuri mitään. Historiasta hyvin vähän, ensimmäisestä itsenäistymisestä en edes senkään vertaa, toisesta jälleen vähän. Miksi tämä Suomenlahden takainen naapurimme on jäänyt minulla näin paitsioon? No, kävin siellä Neuvosto-Viron aikana kerran ja sitten toisen itsenäistymisen vuonna 1991jälkeen useammin. Muualla kuin Tallinnassa en ole ollut. Pitäisi hiukan hävetä ja häpeänkin. Turisti-Tallinnan tiedän ja se kohdallani tarkoittaa muutakin kuin terasseja ja sikäläistä Stockmannia. Kummatkaan eivät minulle tuttuja, mutta jotkut ihanat ravintolat kyllä, museot, vanha kaupunki, vanhojen talojen ovet, punaiset tiilikatot. "Puhutteko suomea?" koska ei pidä kuvitellakaan, että suomen puhuminen olisi itsestään selvyys. Englantia? Kyllä.\nMiksikö kiinnostus Viroa kohtaan on nyt kasvanut? Siksi, että luen Sofi Oksasen Puhdistusta. Olen googlettanut ahkerasti ja ahmin teosta melkein malttamattomasti sivu sivulta. Kirja on palkittu monella taholla Finlandia-palkinnon lisäksi, enkä yhtään ihmettele, miksi. Tämä kirja on hyvä! Ei kepeä, mutta realistinen kuvaus Virosta 1940-luvulta alkaen. "Miehiä oli neljä. He eivät koputtaneet, he astuivat sisään kuin isännät..." Näin tapahtui monessa talossa, lietsottiin pelkoa ja kuolemaa. Ihmisiä siepattiin, pantiin yöksi pimeään kellariin, kuulusteltiin, syytettiin...\nOlen siis Viron 1940-luvulla, josta vähitellen siirryttiin eteenpäin ja kohti toista itsenäistymistä sekä kohti normaaleja oloja. Turismi 1990-luvun alussa vasta tulossa ja jo nykyisin mittava tulonlähde maalle. Sinne mekin euromme kannamme.\nMenen taas lukemaan mitä nyt kuuluu Aliidelle, kun 1950-luku jo häämöttää. Miltä tuntuu olla naimisissa ja miten hän tottui miehensä Martinin "hampaiden välissä oleviin sipulin varsien jäänteisiin", pitkiin kainalokarvoihin, jotka olivat kuin "ruostunutta rautalankaa". Ajan myötä hän hyväksyy ja tottuu.\nOstin kirjan. Sofi Oksanen Puhdistus. Aloin lukea. Olin ennen alkamista varma, että en ehkä lue. Hetken luettuani olin varma että luen. On kaksi aikakautta alussa ja kummassakin tarina. Vuonna 1991Vladivostokissa ja 1992 Länsi-Virossa. Kummassakin tyttö nimeltä Zara. Taidan tykätä tästä kirjasta.\nTallinnanaukion torilta toin mansikoita, kirsikoita ja herneenpalkoja. Mitä herneenpalkoihin tulee, teen jonkunlaista tutkimusta. Kun olin nuori ja nuorempi, oli paloissa keskimäärin kymmenen hernettä. Oli myös hernematoja. Nyt herneitä on kahdeksan palkoa kohti, eikä matoja. Että tämmönen tutkimus.\nErityisesti pidän Malviina-mansikoista. Se taas johtuu siitä, että rakastan Wuolijoen Niskavuoria. Malviinasta kehkeytyy skandaali taloon. Talon isäntä Juhani tahtoo Malviinan, talon mejerska (näin kirjoitettuna), ja saakin niin että suhteesta syntyy poika. Skandaali laajenee, mutta enempää en kerro. Tämän kaiken takia ostan Malviina-mansikoita. Kyllä kesä on ihanaa aikaa!\nTuntuukin siltä, kun helteellä uhataan. Minä tykkään, jos ei mene yli 30 asteen. Jos menee, niin sitten menee. Kotona tuulettimet hurisemaan ja ulkona kulkua varjon puolella. Ensi viikoksi ohjelmaa. P-D tulee kyläilemään yhtenä päivänä. Ja on hellettä tai ei, minä liikun. Hellehattu päähän ja ulos.\nOlen ylpeä itsestäni, luen Colin Dexterin Morse-kirjaa päivittäin, enkä käytä sanakirjaa. Lepuutan aivojani välillä tutkimalla Uuno Kailaan runoja (WSOY). Hyllyssä kaksikin kirjaa, joista toinen vuodelta 1939.V. Tarkiainen alkupuheessaan kertoo kaikenlaista Kailaasta muun muassa: "Kailaan runoilijapersoonallisuus, semmoisena kuin se kuvastuu tällä hetkallä hänen parhaimmissa käsialoissaan, on väkevän älyllisen intohimon leimaama, rajuotteinen ja synkkävärinen, eikä korkeimmissa ilmauksissaan aivan yleistajuinen..." Tarkiainen kirjoitti tämän vuonna 1932.\nUuno Kailas itse kirjoittaa Tarkiaisen tekstin jälkeen: "Teen aluksi lukijalle paljastuksen, ehkä hiukan oudolta kuuluvan, mutta sen, pahempi, toden: minun on ollut annettava kaikki alkuperäiset teokseni -lukuunottamatta poloista esikoiskokoelmaani, jonka julkaiseminen oli kokonaan erehdys -painettavaksi omasta mielestäni liian aikaisin, enemmän tai vähemmän keskeneräisinä. Jos lukija kysyy, miksi?, vastaan: siksi, että en omista linnaa Caprilla. Sellainenkaan puhtaasti henkinen ilmiö kuin runous ei voi välttää niiden lakien puserrusta, joilla aineen valta edelleen hallitsee maailmaamme, vaan on päinvastoin, kaikkein hennompiin arvoihin kuuluvana, erityisen suojaton osallinen kilvoittelussa olemassaolosta..." Kailas kirjoitti tämän vuonna 1932.\nUuno Kailas eli 1901-1933. Hän kuului siitäkin huolimatta Tulenkantajiin, vaikka hiukan vieroksui tulenkantajien näkemyksiä. Tulenkantajat oli 1920-luvulla kirjailijaryhmittymä, johon kuului muunkin taiteen edustajia.\nPaljain jaloin on yksi Kailaan runo, josta kovasti pidän. Sitä lukiessani kuulen isäni äänen hänen runoa lausuessaan.\nAsia on nyt sillä lailla, että minulla ei ole hajuakaan mitä kirjoja luen ja olen lukenut. Ostin, ja kerroinkin siitä, päivänä muuanna Tuomas Kyrön Ennen kaikki oli paremmin, Mielensäpahoittaja. Luin sen suurella antaumuksella. Panin hyllyyn ja kuinka ollakaan tilaa sattui olemaan Tuomas Kyrön Ennen kaikki oli paremmin, Mielensäpahoittajan vieressä. Herregud, minulla oli jo se ja olen sen lukenutkin aiemmin. Millä ajatuksella kirjoja oikein luen? Tätä jälkimmäistä, siis myöhemmin ostettua, luin oikein hartaudella (tosin aivan alussa hiukan moitiskelin) hymy huulessa ja kaikki teksti oli uppo-outoa. Nyt niitä on kaksin kappalein hyllyssäni. Minä tarvitsen pääkopan hoitoa! Nyt luen, ja sitä kirjaa on taatusti vain yksi minulla, jo kerran aloittamaani Colin Dexterin Inspector Morsea. Aion lukea loppuun!\nJuttelin L:n kanssa puhelimessa ja sain loistavan kuvauksen Italian matkasta. Capri, Sorrento, Napoli... Kuumaa oli ollut ja se tarkoittaa että +36 astetta, enemmänkin. Hurjaa. Sitten soitti E Oulusta ja keskustelimme sinne menostani. Jos menen, niin elokuussa. Silloin ovat muut kesävieraat jo visiteeranneet. Kysyin, jaksaako vielä minun kanssani? Kyllä jaksaa, sanoi. Tervetuloa!\nEvakkohallissa ollessani olin tietysti Ranskalaisessa Herkkukaupassa Deli Delissä. Vanhanajan marenkeja ja sikarikeksejä. Jäätelöannoksia varten. Sitten pitää tietenkin ostaa jäätelöä. Olen mieleni malttanut ja marengit ja keksit yhä koskematta. Kutsukaamme sitä mielenlujuudeksi. Suorastaan aikuismaisuudeksi.\nTallinnanaukion torilla eilen. Mansikoita. Viereeni tuli mieshenkilö, joka maistoi kaikkia kolmea manskkalajiketta. Viimeisen jälkeen kysyin: "nyt kun olette kaikkia maistanut, mikä on paras?" Hän vastasi "tämä" ja näytti Lumotar-lajiketta. Ostin kaksi litraa ja samoin teki maistajaherra. Meille sukeutui pieni keskustelu ja lopuksi hän toivotti mukavia herkkuhetkiä ja minä toivotin sitä samaa. Muutama sadetippa ripeksi taivaalta ja sai minut panemaan jalkaa toisen eteen nopeampaan tahtiin kotimatkalla. Enempää ei satanutkaan. Kotitalon hissi oli korjattu. Elämä hymyili.\nNiin kyllä tuntuu hullulta, kun heinäkuussa sisällä pitää olla villasta yllä. Lämmitys tietysti talossa vuodenaikaan nähden lakkautettu, on todella viileää. Toppatakkeja näkee kadulla. Paksuja kaulaliinoja, ulstereita. Ei oikein Redin kattopuistokaan ole houkutteleva juuri tällä hetkellä. Minä kun niin luulin. Ei tee liioin mieli Espan penkille. Jos vaikka sitten Amos Rexiin. Vielä ensikosketus saamatta, kun en tohtinut jonottaa teamLab-taiteilijaryhmän teoksiin, jotka kaikki muut näkivät. Nyt Amos Rexissä ARS Fennica ja Sigurd Frosteruksen kokoelma. Galleriassa käynti sopii hyvin heinäkuisen koleuden vastapainoksi. Ei kuin jonain päivänä reippaasti metroon.\nHarmittaa kun Wodehousen Jeeves-kirja on pian luettu. Juuri kun pääsin jyvälle humoristin tekstin sukkeluuksista. Selvisi sekin, miten Jeeves tuli Bertie Woosterin aristokraattiseen elämään. Edellinen hovimestari näpisteli isännän silkkisukkia ja sai kenkää. Työvoimatoimisto lähetti Jeevesin ja Jeeves jäi. Tästä suhteesta sukeutui sitten kysymys, kuka on kuka?\nHajuherneet posliinimaljassa ottivat ja kuolivat pois. Muutaman päivän ilo. Kannatti. Kävin niitä nuuhkimassa päivittäin, vaikka syöminen tapahtuu muualla kuin keittiön pöydän ääressä. Usein tässä kirjoituspöydällä läppärin vieressä. Pitää varoa, ettei näppäimistö saa salaatinlehdestä. Vesilasin oltava tanakka ja jalaton, ettei kellahda. Muuten tykkään yleensä juoda fiinimmin.\nA:sta ei ole aikoihin mitään kuulunut. Rouvalla olikin tuumana matkustaa poikansa (minä pitänyt sylissä, kun oli vauva) luo USAan tai pojan perhe tulla Espanjaan. Taitaa rouvalla olla nyt muita kiireitä kuin laatia sähköpostia kylmään pohjolaan. Odotellaan. Sen sijaan kirjoitin syntymäpäiväkortin Italiaan ja se on postitettava. Jos saapuu perille post festum, niin sitten saapuu. Pääasia on kuitenkin saapuminen. Kortissa Ellen Thesleffin aforismi.\nPitkästä aikaa ei illalla uni tullut. Ja kun on lähdettävä tänään liikkeelle (silläkin uhalla, että hissi edelleen jumissa), niin oli varmemmaksi vakuudeksi hyvä ottaa unipilleri ja senhän tein. Nukuin kuin pieni porsas unia näkemättä, vaikka olin laatinut jo pariin uneen aiheen. Toisessa unessa matkustin Saksaan ja toisessa tulin sieltä pois. Siihen väliin mahtui tapahtumia, jotka olisivat saattaneet olla joskus totta. "Koska tahansa/voi tulla mieleen/ kaunis muisto,/ jotakin, mitä ei ole ajatellut/ moniin aikoihin./ Maalla, me kuljemme tietä,/ riivimme tienvarren heiniä/ arvuutellen jääkö sormien väliin/ kukko vai kana". (Risto Rasa)\nLähettänyt Stadin Friidu klo 7.48 4 kommenttia:\nNonnih, nyt on Hakaniemen hallin väistötila K:lle esitelty. Perkaamattomia muikkuja ei ollut, ei hallissa eikä torilla. Joimme hallissa cappuccinot kera baakelsien. Ihmisiä jokaiseen lähtöön, koti- ja ulkomaa edustettuna. Yllytin K:ta ostamaan korkista tehdyn hatun. Ei ostanut. Siinä puodissa oli kaikki korkista valmistettua. Kuka lie keksinyt joskus, että tätä materiaalia voi hyödyntää muullakin lailla kuin viinipullon sulkijaksi. Ja nekin usein jo muovia.\nKotiin tultuani revin auki meksikolaisen salaattipakkauksen. Kaupan valmis tuote. Mietin joka kerta sitä syödessäni, mikä siinä on meksikolaista? Tutkittuani kaikkitietävästä netistä tietoa meksikolaisesta keittiöstä, niin syömäni salaatti ei ole Meksikoa koskaan nähnytkään. Hyönteisetkin puuttuvat, vaikka meksikolaiset syövät 549 eri lajia. Kalpenee meidän kaino yrityksemme mutustella kotisirkkoja.\nLoppuviikko menee kotinurkissa. Tietysti haen kirsikoita ja mansikoita. Nytkin jääkaapissa noin kolme litraa kumpiakin. Kyllä niin tulee talven pakkaspäivinä taas ikävä Polkaa ja kirsikankivien syljeskelyä. Siemennettömätkään viinirypäleet eivät ikinä näitä korvaa.\nAamukahvin nauttiminen tässä juuri menossa. Mukissa Muchan taidetta "Bieres de la Meuse". Olutmainos Meuse-joen varrella olevaa yritystä varten vuonna 1897. Alfons Mucha teki valtavasti mainoksia, julisteita. Tässä mukikuvassa nainen kukkia, vehnää ja humalaa hiuksissa, kädessä vaahtoava olutkolpakko. Tunsin suurta iloa voidessani vuosia sitten ostaa mukeja.\nAlan rakentaa tätäkin päivää alkuun. Aurinko paistaa ihan suviseen tapaan. Jospa saamme kesän takaisin jo päiviä kestäneen koleuden jälkeen.\nMinä täällä taas. Hiukan viileässä säässä mennään eli ei ole oikein lierihattuilma. Surettaa, kun ovat päällekkäin tyhjän panttina. Tänään Hakaniemen evakkohalliin K:n kanssa. Nykyisin tämmöstä paikkaa, jonne muutetaan remontin ajaksi, sanotaan väistötilaksi. Vanhaa hallia (rak. 1914) alettiin viime vuonna panna paremmaksi ja tietojen mukaan remontti valmistuu ensi vuonna. K ei ole väistötilahallissa ollut, vaikka se on jo toista vuotta jököttänyt Hakaniemen torin laidalla. Keksin, että nyt siis sinne, jos vaikka hän saisi himoitsemiaan muikkuja.\nÄitini morsiuskimpussa oli hajuherneitä. Nyt niitä on keittiön pöydällä puolison Itä-Saksasta tuomassa/lahjaksi saadussa maljakossa. Olin ostamassa Tallinnanaukion torilla punajuuria ym ja näin torikauppiaalla ämpärissä hajuherneitä. Sieviä!\nAhkerasti olen lukenut Wodehousia ja kun jotenkin yhtäkkiä tykästyinkin kirjaan, niin saanen sen säällisesti ja kunnialla loppuun. Yläluokkaista elämää kuten tv:n Downton Abbeyssäkin, jota en ole seurannut. Aikoinaan katselin mieluustikin "Kahden kerroksen väkeä", jossa myös herrasväkeä ja palvelusväkeä. Enää nämä tämmöset tarinat eivät saa sympatiaani tv-ruudussa. Kuten ei James Bond-elokuvatkaan. On jälleen kaivettu naftaliinista. Nuorempana Sean Connery sai sydämen läpättämään lipittäessään ravistettua vaan ei sekoitettua juomaa. Nyt jo lujasti vaarin ikään ehtinyttä näyttelijää ei liiemmin uusissa leffoissa nähdä. Bondit eivät enää ole Conneryn varassa, vaan sankaria esittäneet monet näyttelijät vuosien varrella. Menneen talven lumia nekin leffat.\nHeräsin varhain, ehdin kuitenkin nukkua säällisen monta tuntia. Nyt nautin varhaisaamun kahvia lihakauppamukista, jossa kuvattu kauppaa koukuissa roikkuvine lihakimpaleineen. Englantilainen. Outo aihe kahvimukiin!\nHyvää huomenta kuitenkin!\nSofi Oksasen Baby Jane ei ollut yhtäkaikki minun juttuni. Jätin kirjan kesken. Eikä se ollut homoseksualisuuden takia, vaan minusta se oli pitkästyttävää dialogia, jossa ei juurikaaan mitään tapahtunut. Ehkä tutustun Oksasen Puhdistukseen muuttaakseni kirjailijasta saamani käsityksen.\nKaivoin hyllystä joskus niin ikään kesken jättämäni Wodehousen Jeeves-kirjan, johon en liioin aikoinaan ole ollut ylen ihastunut. Tv-sarjaa sen sijaan mielelläni seurasin. Nyt kirjaa lukiessa näen koko ajan Jeevesin roolissa olleen erinomaisen näyttelijä Stephen Fryn. Kuulen jopa hänen kultivoituneen äänensä. Jää nähtäväksi, jaksanko kirjan kimpussa olla.\nHyllystä tarttui käteen toinenkin kirja, Shelleyn runoja, näköispainos vuodelta 1929 (2012), suomentanut Jaakko Tuomikoski. Tässä vuodelta 1820 runo Kukkia poimiessa:\nJumalatar, äiti Maa,\njoka annat rintaas vasten\nelon, kasvun kukoistaa,\njumalain ja ihmislasten,\nSa, jok´ autat umpuistaan\nkukat kastees ruokkimina\ntuoksumaan ja loistamaan\nNiin minä ajelin eilen Stadiin metrojunassa. Dallasin Stockmannille ja Food Market Herkkuun. On siinä kauppaa kerrakseen! Ostin myös kaikenlaista pällistelyni ohessa. Sitten Nespressoon kahvikapseleita ostamaan. Ja sitten taas metroon ja kotiin.\nMetrossa salli eräs äiti jälkikasvunsa kiivetä kenkineen penkille. En sanonut mitään tietystikään, mutta yritin katseella esittää paheksuntaa. Ei tehonnut tai en tullut ymmärretyksi. Voi, voi näitä nykyajan äitejä!\nSuomen Kuvalehti tuli. Toimittaja Juha Kauppinen kirjoittaa painavasti eräästä myrkystä glyfosaatti nimeltään, jota tv suoltaa harva se päivä mainoksessa rikkaruohon/voikukan tappamiseen. Se on Roundup. Kauppinen kertoo, kuinka glyfosaattijäämiä on elintarvikkeissakin, viinissä, oluessa ja muroissa esimerkiksi. Kuinka mehiläisen mahan bakteeristo muuttuu sen saatua ruoansulatusjärjestelmäänsä myrkkyä. Mehiläinenhän lentelee kukasta kukkaan, rikkaruohostakin toiseen. Jos meillä ei olisi mehiläisiä, mitenkäs sitten suu pannaan? Ovathan ne jo häviämässä kovaa vauhtia. Ei pumpulitupot riitä puutarhoissa ja luonnossa pölyttämiseen, vaikka kuinka olisimme ahkeria. Voi, voi meitä ihmisiä ja meidän tyhmyyttämme!\nTänään kotona. Manikyyriä! Ihan itse. Sitten syön taas litrakaupalla mansikoita ja kirsikoita. Mitenkä on: onko glyfosaattia päässyt tavalla tai toisella mansikankukkiin? Tai mehiläiseen, joka niissä on vieraillut?\nOlen usein ainoa hattupäinen joukossa. Alussa hiukan vaivauduin, mutta en enää. Miehillä on lippiksiä tai toisinaan oikein olkihattuja. Varsinkin Stadissa. Hatun käyttöön muukin syy kuin esteettinen. Varjostaa paisteelta kasvoja (jos on lierit) ja säästää hiuksia haalistumasta paahteessa. No, myönnän tuulisen ilman hankaluuden. Joko kädellä pitää kiinni tai ottaa hatun käteen. Harrastan molempia tapoja. Oli aika, kun hatut olivat muotia, enkä tarkoita 1800-lukua. Minullakin nuorempana oli hattuja kuten muillakin naisilla. Oli hattukauppoja ja modisteja pitkin kaupunkia. Äitini teetti hattunsa Unioninkadun Feminassa. Yhden hatun hän osti kerran Pariisissa käydessään. Sitten hattumuoti katosi. Toivon sen paluuta.\nOtan nöyränä takaisin sanani Mielensäpahoittajan "lässähtänäisyydestä". Ei ole lässähtänyt. Luin kirjan. Kirja on täyttä asiaa ja ah, niin totta kaikki. Nimiä muutettu hupaisampaan muotoon, mutta me kaikki tiedämme, kenestä kulloinkin on kyse. Mielensäpahoittaja otti muuten Kiinasta vaihto-oppilaan luokseen, herra Yip Manin, 88v, Kiinan Zhengzhoun provinssista. Mielensäpahoittaja sai kutsun presidentinlinnan itseäisyyspäiväpippaloihin. Menee, jos saa ottaa vaihto-oppilaansa avecina.\nTänään asioimaan ja jos viitseliäisyys sallii, niin hyppään metroon. Muuten jään kotikulmille ja ostan kirsikoita. Eilen ahkeroitsin kahden pyykkikoneellisen kanssa, kun olin ensin vaihtanut vuodevaatteet. Lämmitin edellispäivän ruoan ja söin. En kastellut parvekekukkia. Löysin makuuhuoneen lattialta hitaasti liikkuvan ötökän. Yleensä tutkin, mutta nyt otin paperinenäliinan ja litistin ötökän siihen, suljin silmäni ja huuhtelin sen vessan pöntöstä alas. HS näytti punkin kuvan ja minusta alkoi tuntua, että makuuhuoneen latialla oli punkki. Miten peijoonissa se oli päässyt neljänteen, oikeammin viidenteen, kerrokseen ja makuuhuoneeseeni? Eikös punkit vaani ruohostossa ja sieltä hyökkää kimppuun? En ole ollut ruohostossa. Asfaltilla vain.\nAloin illalla lukea Sofi Oksasen kirjaa naisten välisistä rakkaus- sun muista suhteista. Heti ensimmäisessä luvussa puhuttiin lepakoista. Luin ja ihmettelin. Sitten selvisi, ettei taida tämä "lepakko" olla niitä lepakoita, joita joskus öisin katselin Katajanokan kodin parvekkeelta. Mistä ja miksi lepakko-nimitys lesboille tulee? Kirjan yksi päähenkilö Piki on kuulemma Helsingin "coolein lepakko". No, kirjan tarkoitus ei ilmeisestikään ole lukijaa perehdyttää lesboterminologian saloihin, vaan kertoa Baby Janen tarinan, josta tarkemmin saa selkoa ohjaaja Robert Aldrichin elokuvassa. Jatkan kirjan lukemista.\nLopultakin sain luetuksi loppuun Charles C. Mannin kirjan ajasta Amerikassa ennen Kolumbusta. Oli eletty ja oltu sivistyneitä, eikä oltu mitenkään kadoksissa Kolumbuksen maanosan "löydettyä". Tungin väkisin kirjan hyllyyn ja nyt on niin lujassa, että tuskin saa pois.\nOKSANEN JA KYRÖ\nOlin kirjakaupassa. Tuomas Kyrö Ennen kaikki oli paremmin, Mielensäpahoittaja, WSOY 2018 ja toinen ensimmäinen kosketukseni Sofi Oksasen tekstiin Baby Jane, Silberfeldt 2005. Aloitin Kyröllä, mutta uteliaisuuttani kurkistin Oksasen teokseen. Kirja kertoo kahdesta lesbosta ja heidän rakkaudestaan. Sekin minulle ensimmäinen kokemus. Takakansi hymistelee ja netti väittää Baby Janen olevan Puhdistustakin paremman. Kyrö kuitenkin turvallisempana ensin.\nMielensäpahoittaja on alkanut pitää blogia tai oikeammin "bolgia". Lapsia harmittaa, kun kaikki tietävät blogin pitäjän henkilöllisyyden. Vaativat lopettamaan. Olen lukenut muita Kyrön Mielensäpahoittaja-kirjoja ja nyt tuntuu, että on hiukan lässähtänyt. Tai minä olen. Onkohan kaikki jo nyhdetty? En hymyile tämän kirjan kanssa niin paljon kuin aikaisempien. Mutta en tokikaan ole vielä lopussa. Monessa asiassa olen minäkin sitä mieltä, että "ennen kaikki oli paremmin", mutta en tietenkään joka asiassa. On tässä hyvääkin ja jotain parempaa.\nLykkäsi holotnan. Tavallista viileämmän vuodenaikaan nähden. Suomeen ängetään nyt tätä viileyttä etsimään, kun muualla Euroopassa on kärvistelty lujassa kuumuudessa. Joku saksalainen rouva kertoi haastattelijalle olevansa "taivaassa" ja katseli Saimaan autioita rantoja metsineen meloessaan järvellä. No, ei Saksassa tämmöistä olekaan. On siellä Harzin vuoristo kuitenkin metsineen ja patikkapolkuineen. En ole uskaltanut A:lle meilata Espanjaan, kun rouva on jo helisemässä +30 asteessa, saati nyt. Tuskin jaksaa hikoilla koneen ääressä.\nOlisi suorastaan pakottava tarve lähteä Stadiin. Kahvikapselit huolestuttavasti hupenemassa ja suklaa on aivan loppunut. Jos vaikka huomenna. Voisin kipaista Food Market Herkkuunkin. Ateneumin kauppaan aion myös, jos löytäisin jonkun mukavan suomalaisen taidekirjan Italiaan syntymäpäiväksi. Thesleffistä kun luovuin. Hyvin pitkä ystävyys tämän italialaistuneen ystäväni kanssa. Meillä oli sama kummitäti. Suomeen kuulemma ei enää tule. Täällä ei ole enää ketään eikä mitään. Yksin minun takiani ei kannata. Entä minä sinne? Kutsu on aina voimassa. Enkä ole niin etelässä Italiassa milloinkaan ollut. Olisi myös kiva nähdä Napoli, mutta kuolla en vielä halua.\nViime yönä en nukkunut ja siksi kukun jo tässä. Jos vaikka nyt kömpisin vuoteeseen.


Paistettu feta - herkkujen herkku!\nMeillä syödään fetaa tosi paljon, sitä on melkein aina jääkaapissa. Alkuviikolla tuli mieleeni tarjota iltapalaksi joskus alkuruokana tarjoamaani paistettua fetaa. Se oli nimittäin superhyvää. Tähän sopii taas tosi hyvin se Lidlin peltipurkissa myytävä pyöreä feta, tai mikä sen nimi nykyisin lieneekään. Siitä juustosta voi huuhdella suolaa pinnalta pois tai valmistaa huuhtelematta niin kuin mä sen teen. Se ei vaadi mitään mausteita, pelkkä leivitys kananmunalla ja korppujauhoilla riittää ja ne kiekot kannattaa paistaa oliiviöljyssä, se on öljyistä maultaan sopivin fetan kanssa. Vastapaistettuna, salaattipediltä tomaatin kanssa tarjottuna se vie kielen mennessään. Viimeisenä silauksena kannattaa oheen laittaa lohko luomusitruunaa, pieni puraus hyvää sitruunamehua kruunaa näet koko komeuden. Jos olet fetan ystävä, tämä kannattaa ehdottomasti kokeilla!\nPyöreitä fetakiekkoja (Sofra/Lidl)\nTee salaattipeti lautasille tai tarjoilulautaselle valmiiksi. Lohko tomaatit ja sitruuna valmiiksi työlaudalle odottamaan. Vatkaa muna kevyesti syvälle lautaselle ja laita toiselle korppujauhoja. Laita reilu loraus oliiviöljyä paistinpannulle ja kuumenna öljy. Halkaise fetakiekot ja pyörittele ne ensin kananmunassa ja sitten korppujauhoissa. Paista pannulla kullanruskeiksi. Varo, ettei juusto sula liikaa. Nosta fetakiekot salaatinlehtien päälle, laita oheen tomaattilohkoja ja sitruunan lohko. Tarjoa heti. Purauta sitruunamehua fetan päälle ennen syömistä.\nLähettänyt Eija klo 7.20 4 kommenttia:\nTunnisteet: Alkupalat, Helpot ja nopeat, Juhlat, Juusto, Nopeat ja helpot, Pikkusuolaiset, Ruoka, Välimerellinen\nKannattaa kurkata tuo kuva tuolla reseptin alla, syötävän hyvännäköisiä suklaaruusuja on nyt kukkakaupoissa myynnissä. Ne ei siis ole syötäviä! Meillä päin näitä ihanuuksia myy ainakin Kukkasiskot. Oltiin lauantaina menossa kavereille kylään ja ennen sitä kävin kiireesti kaupassa tarkoituksena hakea jotain nopeasti valmistuvaa purtavaa ennen iltaa. Ei mulla mitään muita suunnitelmia ollut, katselin siellä Supermarketissa kasvisosastolla "sillä silmällä" ympärilleni ja näin valmiin maa-artisokkasoseen hyllyssä. Se oli siinä, luotin siihen että loput ainekset löytyvät kotoa, kuohukermapurkin poimin vielä koriini. Kotona aloin sitten tutkia niitä reseptejä ja päädyin tähän helppoon versioon, johon poimin juttuja vähän sieltä ja täältä. Ei niissä resepteissä muuten paljon eroja ole, mutta yleensä käytetään perunaa loiventamassa ja kuohukermaa pehmentämässä maa-artisokan makua. Perunoita löytyi kotoa, samoin sipuleita. Kasvikset voisi paahtaa kattilassa ennen liemen lisäämistä, mutta kun mulla oli valmista sosetta, niin päädyin kypsentämään pieniksi kuutioidut perunat nopeasti kasvisliemessä, kuullottamaan sipulit, soseuttamaan nämä ja lisäämään valmiin maa-artisokkasoseen sinne joukkoon. Keitto valmistui tosi nopeasti ja oli tosi hyvää, sopii erinomaisesti lounaskeitoksi, mutta myös alkupalakeitoksi. Lounasversiosta voi jättää kerman pois. Eläköön valmiit kasvissoseet!\n500 g valmista maa-artisokkasosetta\n500 g raakoja (jauhoisia) perunoita\nmaun mukaan muskottia (varovasti)\nKuori perunat ja kuutioi ne. Laita vesi ja liemikuutio kattilaan ja lisää perunat sinne kypsymään. Kuori ja silppua sipulit ja kuullota ne pannulla öljytilkassa. Lisää ne sitten kattilaan. Kun perunat ovat kypsyneet soseuta ne sileäksi soseeksi ja lisää maa-artisokkasose ja mausteet joukkoon. Kuumenna keitto uudelleen ja lisää lopuksi kerma. Anna vielä keiton kuumentua, tarkasta maku ja lisää tarvittaessa suolaa, mustapippuria tai muskottia. Annostele lautasille ja laita pinnalle persiljaa ja pirskottele lopuksi vähän oliiviöljyä lautasille. Nauti esim. patongin tai maalaisleivän kanssa.\nLähettänyt Eija klo 18.54 4 kommenttia:\nTunnisteet: Helpot ja nopeat, Juhlat, Kasviskeitot, Kasvislisäkkeet, Kasvisruoat, Keitot, Nopeat ja helpot, Peruna, Ruoka\nLähettänyt Eija klo 22.38 4 kommenttia:\nTomaatti-mozzarellasalaatti - klassikko sopii juhl...\nPähkinäinen vihersalaatti - simppeliä, hienostunut...